Kupatila, Novi Sad :: Daibau.rs\nKUPATILA, NOVI SAD\nTražim dobrog prodavača,stolara, montažera kupatila po meri: Sakupili i proverili smo prodavače,stoalre, montažere kupatila po meri, koji rade u mestu Novi Sad i okolini. Pošaljite potražnju i zainteresovani prodavači, stolari, montažeri kupatila po meri će vas kontaktirati za pregled, predračun i ponude.\tDobar prodavač,stolar, montažer kupatila po meri Novi Sad više\n15 NAJBOLJI REZULTATI ZA PRODAVAčI, STOLARI, MONTAžERI KUPATILA PO MERI NOVI SAD\nITALYCERAMICA DOO NOVI SAD,\nPreduzeće Italyceramica ima 15 godina iskustva u prodaji najkvalitetnije keramike i opreme za kupatila renomiranih italijanskih proizvođača. U našoj ponudi se nalaze pločice za oblaganje podova i...\nSAMOSTALNA ZANATSKA RADNJA TVIG VODOVOD I GREJANJE LJUBOMIR TEPAVČEVIĆ PREDUZETNIK NOVI SAD,\nViše od 12 godina, koliko smo prisutni na tržištu, firma TVIG VODOVOD I GREJANJE aktivno se angažuje na tržištu izvođača instalaterskih radova. Locirani smo u Novom Sadu i usluge pružamo svim...\nSZR IVEK IVICA IVANKOVIĆ PR NOVI SAD,\nSZR IVEK već više od 11 godina pruža usluge u izvođenju instalaterskih radova. Nalazimo se u Novom Sadu i u okviru poslovanja se angažujemo se širom Vojvodine. Naša iskusna ekipa može da reali...


Crna Gora, pion u velikoj šahovskoj igri - 22.12.2015, Sputnik Srbija\nCrna Gora je samo mali pion u velikoj šahovskoj igri međunarodne politike. Nedavna odluka NATO–a da pozove malu balkansku zemlju da započne pregovore o... 22.12.2015, Sputnik Srbija\n21:07 22.12.2015 (Osveženo: 03:36 26.08.2021)\n© AP Photo / Virginia MayoGeneralni sekretar NATO-a Jens Stoltenberg i ministar spoljnih poslova Crne Gore Igor Lukšić\nCrna Gora je samo mali pion u velikoj šahovskoj igri međunarodne politike. Nedavna odluka NATO–a da pozove malu balkansku zemlju da započne pregovore o pristupanju Alijansi nije neočekivana i neće promeniti tok veće igre, piše italijanski magazin „Lajms“.\nNalazeći se u „sendviču“ Evropske unije (EU) i Rusije, od kojih joj i privreda zavisi, Crna Gora je morala da napravi težak izbor, navodi list.\n19 Decembar 2015, 10:38\nMoskva je bila voljna da pruži svoju ruku prijateljstva kako bi održala stare veze sa Podgoricom. Međutim, nadajući se da će joj savez sa NATO–om doneti sigurnost i da će prosperirati od članstvo u EU, Crna Gora je odlučila da napusti svoje vekovno prijateljstvo sa Rusijom.\nKako je crnogorska vlast odlučila da prihvati poziv NATO–a, razumljivo je da je Rusija malo uznemirena, ali ona neće učiniti ništa više od upućivanja verbalnih packi, navodi „Lajms“.\nU međuvremenu, NATO se stalno širi na Istok, ne uzimajući u obzir interese drugih država.\n„NATO je pun sebe, suviše birokratski organizovan i navikao je da sledi svoj put bez uvažavanja interese drugih“, ističe „Lajms“.\nNa kraju je potrebno razumeti da zapadna vojna alijansa smatra da će „ideja“ o obuzdavanju Rusije omogućiti da se zaborave godine rasula i egzistencijalnih sumnji koje su se javljale unutar organizacije, zaključuje „Lajms“.


Međunarodna konferencija kulturnog turizma u Sremskoj Mitrovici - Ozon Media\nSremska Mitrovica – 30. oktobra , Sremska Mitrovica će biti domaćin 4. Međunarodne konferencije kulturnog turizma na temu: „Učešće kulturnog turizma u turističkoj ponudi Srbije“.\nKonferencija je namenjena naučnicima i stručnjacima iz oblasti zaštite kulturnih dobara, istorije umetnosti, arhitekture, urbanizma, prostornog planiranja, ekonomije, marketinga, turizma i drugih naučnih oblasti, konzervatorima, restauratorima, arheolozima, predstavnicima državnih institucija, lokalnih uprava i samouprava, fondacijama i potencijalnim invenstitorima sa ciljem da rade na konsolidaciji jakog imidža naše zemlje u proizvodnji umetničkih dela, obuke mladih ljudi, konzervaciji, restauraciji i promovisanju kulturnog nasleđa i životne sredine.\nPored izlaganja radova eminentnih stručnjaka planirane su i pezentacij pojedinih Turističkih organizacija iz zemlje i inostranstva.\n„Počasni gost konferencije“ je grad Vinkovci (Republika Hrvatska), a očekuje se i dolazak njihovog gradonačelnika Mladena Karlića i pročelnika u Upravnom odjelu društvenih delatnosti Zdenka Rečića.\nKonferenciju organizuje „Kulturni forum“ i SENAT GRADA SIRMIUM – Sremska Mitrovica, a održava se u hotelu „Sirmium“ sa početkom u 11 časova.\nRepublika Srbija je na istorijskoj raskrsnici gde se odvijaju intenzivna prilagođavanja evropskim integracijama i gde se ispoljava snažan rast konkurentskog kapaciteta institucija, preduzeća i pojedinaca. Republika Srbija je na putu definisanja razvojnih ciljeva i privrednih sektora sa izgledima za uspeh, gde će samostalno i uz podršku međunarodne zajednice morati što pre da izgradi i realizuje konkurentske strategije rasta. Turizam se u tom kontekstu nameće kao nezaobilazan kompleks sa neiskorišćenim rastućim potencijalom. Srpski turistički potencijali nisu dosad dovoljno valorizovani, jer turizam nije nikad bio ozbiljna tema razvojne politike Republike Srbije. S druge strane, mnoge države sa sličnim ili čak slabijim potencijalom su poslednjih godina učinile napore koji su ih doveli na mapu značajnih svetskih turističkih zemalja.\nRepublika Srbija danas ima samo komparativne prednosti u turizmu, jer poseduje raznovrsnu strukturu turističke ponude, nalazi se u blizini tradicionalnih i novih turističkih tržišta, ima dugu istoriju i opštu prepoznatljivost, očuvane prirodne resurse, srazmerno dobre komunikacije i poseduje veliki ljudski potencijal. Proces transformacije komparativnih u konkurentske prednosti u turizmu Republike Srbije deo je ukupnih reformskih procesa, kao i političkog odnosa prema turizmu kao važnom stvaraocu nacionalnog blagostanja.\nPored mnogobrojnih turističkih potencijala, srpski turistički proizvodi nisu adekvatno razvijeni, niti komercijalizovani na svetskom turističkom tržištu. Sa sadašnjih oko 87.000 smeštajnih kapaciteta u zastarelim objektima, Republika Srbija ne postiže poslovne rezultate ni približno kao konkurentske zemlje. Zbog zatvorenosti tržišta kasnio je proces restrukturiranja i privatizacije, nije bilo značajnih ulaganja iz zemlje i inostranstva, tako da nije došlo do razvoja novih oblika turističke ponude. Zbog visoke centralizacije izostale su investicije u infrastrukturno održavanje nasleđenih turističkih destinacija, jer lokalne zajednice nisu mogle finansijski da odgovore zahtevima njihovog održavanja i naročito novog razvoja.\nLanac vrednosti u turizmu Republike Srbije, osim donekle u Beogradu, nije izgrađen. To otvara pitanje standarda, kvaliteta usluga i lojalnosti prema Republici Srbiji kao turističkoj destinaciji.\nRadomir Jovelić Višerov\nGodišnjica Atletskog stadiona


Finegan Li Elder, koji je u vreme ubistva imao 19 godina, priznao je da je nožem ubo policajca u ranim jutarnjim satima 26. jula 2019, dok se njegov prijatelj, koji je tada imao 18 godina, svađao s drugim policajcem, prenosi Rojters.\nMeđutim, dvojica Amerikanaca tvrdili su da su delovali u samoobrani jer su smatrali da su policajci, koji nisu nosili uniforme, zapravo lopovi koji su želeli da ih opljačkaju nakon neuspešnog pokušaja kupovine droge.\nSrbin za manje od minut ukrao 70 skupocenih torbi, pa godinu dana vešto izmicao italijanskoj policiji!\nSud je odbacio njihova svedočenja i osudio ih na najtežu moguću kaznu u Italiji.\nPrema zakonu, osuđeni na doživotni zatvor mogu biti uslovno pušteni na slobodu nakon odslužene 21 godine, i to u slučaju dobrog vladanja.\nMladi Amerikanci proglašeni su krivima i za pokušaj iznude, napad, opiranje javnom službeniku i nošenje noža bez opravdanog razloga.\nHAPŠENJE ZBOG UPADA U KAPITOL Podignuta optužnica protiv dvojice muškaraca zbog ubistvo policajca SPREJEM ZA MEDVEDE za vreme nereda\nSud u Grčkoj izrekao DOŽIVOTNU ROBIJU zbog silovanja i ubistva Suzan Iton


"Sonjin septembar" u Jugosloveskoj kinoteci » Antrfile\nNaslovna VESTI “Sonjin septembar” u Jugosloveskoj kinoteci\nVoljom glumičine majke Mikaine Savić, Umetnička galerija “Nadežda Petrović” iz Čačka od 2011. brine o umetničkoj zaostavštini Sonje Savić. Od 2013. je ustanovljena neformalna manifestacija pod nazivom “Sonjin septembar”.\nUmetnička galerija “Nadežda Petrović” već petu godinu zaredom priređuje manifestaciju “Sonjin septembar”, kao baštinik legata glumice Sonje Savić. Ove godine, povodom desete godišnjice Sonjine smrti, manifestacija se održava u Jugoslovenskoj kinoteci u Beogradu.\nManifestacija počinje otvaranjem multimedijalne izložbe “Sonja Savić: devojka iz grada”, u organizaciji Umetničke galerije “Nadežda Petrović”, u utorak, 11. septembra, u 19h časova u zgradi Jugoslovenske kinoteke u Uzun Mirkovoj 1. Izložbu će otvoriti reditelj Milutin Petrović. Iste večeri, od 20,30h, projekcijom filma “Živeti kao sav normalan svet” Miše Radivojevića, počinje retrospektiva igranih filmova Sonje Savić.\nMultimedijalna izložba “Sonja Savić: devojka iz grada”, Foto: Facebook / Filmski susreti Niš\nDo sada je u mesecu Sonjinog rođenja i smrti (Čačak, 15. septembar 1961 – Beograd, 23. septembar, 2008), održano nekoliko izložbi, filmskih projekcija, predavanja, radionica, koncerata… Takođe, otvorena je i rekonstruisana Spomen soba u Sonjinoj kući u Donjoj Gorevnici kod Čačka. A i pokrenuta inicijativa za osnivanje Multimedijalnog centra “Sonja Savić”. Ustanovljena je i specijalna nagrada na Festivalu novog filma i videa “Alternative”, koja nosi ime Sonje Savić.\nMultimedijalna izložba “Sonja Savić: devojka iz grada” je do sada gostovala u desetak gradova u Srbiji i okruženju. Ove godine je dopunjena postavka izložbe i biće postavljena u Jugoslovenskoj kinoteci, od 11. do 28. septembra.\nU zgradi Jugoslovenske kinoteke, od 11. do 16. septembra, ova renomirana ustanova prirediće retrospektivu igranih filmova u kojima je Sonja ostvarila neke od svojih najboljih uloga. Tako će podsetiti publiku na veliku zvezdu jugoslovenske i srpske kinematografije, i značajnu autorku alternativnog i eksperimentalnog filmskog i video stvaralaštva.\nretrospektiva igranih filmova\nSonja Savić: devojka iz grada\nPrethodni članak“Laibach” najavio novi studijski album “The Sound Of Music” istoimenim singlom\nSledeći članakOčuvajmo jezik, sačuvajmo zemlju: 85. Vukov sabor od 10. do 16. septembra


Ambasador Bosne i Hercegovine u Rumuniji Slaviša Ćeranić razgovarao sa predsjednikom Privredne i industrijske komore Rumunije\nAmbasador Bosne i Hercegovine u Rumuniji Slaviša Ćeranić posjetio je 06. novembra 2019. godine Privrednu i industrijsku komoru Rumunije gdje je razgovarao sa predsjednikom komore Mihajom Dorobanom.\nAmbasador Ćeranić je napravio osvrt na saradnju između privrednih komora Bosne i Hercegovine i Rumunije, a zatim ukazao na mogućnosti zajedničkog djelovanja u smislu organizacije poslovnih foruma i bilateralnih ekonomskih misija, razmjene informacija i povezivanja privrednika dvije zemlje kao i prezentacije potencijala investiranja i načina poslovanja u Bosni i Hercegovini kroz ciklus edukacija „Doing Business In“.\nPredsjednik Privredne i industrijske komore Rumunije Mihaj Doroban je predstavio istoriju dobrih dosadašnjih odnosa sa institucijama Bosne i Hercegovine, izrazivši nadu da će se ova dobra saradnja nastaviti razvijati u budućnosti. Predočio je oblasti za koje postoji potencijal za buduću saradnju.\nNa sastanku je istaknuta činjenica da trenutno u Rumuniji posluju 54 bosanskohercegovačke kompanije, te bez obzira što BiH nije članica EU, navedene kompanije ostvaruju pravo na podsticaje i subvencije iz evropskih fondova.


1 artikal - 950,00 RSD\nPogledaj korpu “Markeri za čaše” je dodat u vašu korpu.\nDokažite da niste ROBOT * Vreme za unos teksta je isteklo. Učitajte i pokušajte ponovo. one + = 7\nDokažite da niste ROBOT * Vreme za unos teksta je isteklo. Učitajte i pokušajte ponovo. × 6 = 42


Tag / Kafić Panda / Vesti online\nJ. L. P. - Vesti/Agencije 9 komentara\nVučić otvara rane ojađenih\nPremijer Srbije Aleksandar Vučić izjavio je u petak po podne da je "gotovo siguran šta se dogodilo pre 17 godina", kad je u kafiću Panda u Peći ubijeno šest mladića srpske nacionalnosti, ali...\nPorodice traže istinu o ubijenoj deci na KiM\nPorodice Udruženja kidnapovanih i ubijenih na Kosovu i Metohiji obeležile su danas 17 godina od prve otmice na Kosovu i Metohiji, ispred takozvanog srpskog zida plača u Ustaničkoj ulici,...\n18:00 >> 19:17\nVučiću, ko nam je pobio sinove?!\nVapaj i jecaji dve majke odzvanjali su pravoslavnim grobljem u Peći. Pitanje "zašto" gutao je vazduh, dok su Mileni Radević iz očiju lile suze. Juče se navršilo tačno šesnaest godina od...\n"Vesti" na mestu masakra srpskih mladića\nPraveći reportažu povodom šesnaest godina od ubistva šestorice srpskih mladića u kafiću Panda, 1998. godine, ekipa "Vesti" obišla je mesto stravične tragedije u Peći. Kafić "Panda" u kome...\nNi posle 16 godina od ubistva šestorice srpskih mladića u kafiću Panda u Peći 1998, ubice nisu pronađene. Porodice koje se spremaju da na lokalnom groblju obeleže još jednu godišnjicu, ne...\nVučić duguje istinu roditeljima!\nAleksandar Vučić šokirao je javnost kada je pre više od pet meseci, gostujući u emisiji TV Pink "Teška reč" kazao da ima mnogo strašnih stvari sa kojima ćemo morati da se suočimo. Naveo je...\nJedanaest metaka u dečaka u Pandi\n"Vučić da kaže ko je blokirao istragu"\nJ. L. PETKOVIĆ, B. SIMONOVIĆ - Vesti 26 komentara\nMasakr dece je srpska sramota\nOdređene sumnje koje je u vezi zločina u pećkom kafiću Panda nedavno posejao vicepremijer Srbije Aleksandar Vučić iznova su, posle više od 15 godina, raskrvarile nezaceljene rane rodbine...\nKo je pobio srpske mladiće?\nSrpska javnost je šokirana pisanjem pojedinih beogradskih medija da je Državna bezbednost Srbije odgovorna za krvavi zločin u kafiću Panda u Peći koji se desio 14. decembra 1998. godine.\n"Od kad je OVK pobila mladiće u Peći zamire srpstvo"\nPre 15 godina, na dan 14. decembra, dvojica maskiranih terorista takozvane Oslobodilačke vojske Kosova (OVK) su hicima iz automatskog oružja ubili šestoricu srpskih mladića u kafiću "Panda" u...


Tri kompanije iz BiH dobitnice nagrada za društveno odgovorno poslovanje – Magazin Plus\nHome/Tri kompanije iz BiH dobitnice nagrada za društveno odgovorno poslovanje\nKompanija “Euro-Prost Lifts” iz Gračanice dobitnica je ovogodišnje prve nagrade pod nazivom “Da(r) za zajednicu”, a koja se dodjeljuje za društveno odgovorno poslovanje i uspješnu saradnju s organizacijama civilnog društva i neformalnim grupama građana u lokalnim zajednicama.\nDrugo mjesto osvojila je mala obrtnička radnja “Pekara Marić” iz Prijedora koja ovaj vikend otvara još dvije pekare u Prijedoru, a treće sarajevska firma “Ecoton” koja je dala podršku Udruženju “Srce za djecu oboljelu od raka u Federaciji BiH”.\nNa poziv CPCD-a, koji već četiri godine provodi Program malih grantova “Budi promjena!”, građani iz cijele Bosne i Hercegovine te organizacije civilnog društva nominirali su kompanije koje u svom poslovanju primjenjuju principe društveno odgovornog poslovanja i podržavaju inicijative u lokalnoj zajednici.\nU okviru svečanosti dodjele nagrada organiziran je i “Sajam domaćih proizvoda, dobrih ideja i pozitivne energije” na kojem su se predstavila neka od udruženja građana koja su protekle dvije godine implementirali projekte u lokalnim zajednicama uz podršku Programa malih grantova.\nSvojim projektima danas su se, između ostalih, predstavili Udruženje žena Derventa koje se, kako je kazala Jovanka Popović, bavi ekonomskim osnaživanjem žena, te Omladinsko udruženje “Nova vizija” iz Novog Travnika koje, nastoji podići svijest o važnosti ekologije u svojoj zajednici.\nMuhamed Pilav: Trenutno 90% bh. poslodavaca razmišlja o zatvaranju, prodaji ili izmještanju firme u druge zemlje


Raj na zemlji na 30 metara dubine - Lux Life luksuzni portal: Moda, Stil, Trendovi, Kolekcije 2016...\nNe brinite, uverićete se uskoro... Samoa je mala država u Tihom okeanu, ali je po svom prirodnom bogatstvu i lepotama itekako i velika, i bogata. Mi Vas vodimo na jugoistok ostrva Upolu, gde ćemo Vam pokazati jednu od najvećih lepota ove zemlje, a možemo slobodno reći i jednu od najvećih lepota sveta.\nU blizini sela Lotofaga, nedaleko od obale, smeštena su dva prirodna jezerca, koja se razlikuju od drugih po tome što je do njih potrebno spustiti se niz stepenice 30 metara u unutrašnjost zemlje, a onda jedino što Vam preostaje je da se prepustite uživanju.\nPrelepa dva jezerca, meštani zovu To Sua, što u prevodu na naš jezik označava rov, odnosno šanac. Bajkovita jezera održavaju vodeni nivo pomoću kanala koji je nastao delovanjem vulkanske lave. Tirkizno zelena boja vode očarava svakog ko jednom kroči u ovaj mali raj na zemlji i mami Vas da skupite hrabrost i spustite se niz stepenice sve do platforme, ali verujte da će zadovoljstvo biti potpuno kada budete zaronili u prelepu čistu i toplu vodu, a nakon plivanja, odmor i sunce možete potražiti na drvenoj platformi iznad jezera.\nTo Sua jezera su danas, sastavni deo parka ove predivne zemlje, koji je otvoren je za posetioce iz celoga sveta, pa ako poželite da posetite ovo mesto svakako ste dobrodošli.\nPROČITAJTE SLEDEĆI TEKST: Najbolji gradovi koje morate posetiti u 2017.godini


Andy je besplatan program za pokretanje Android aplikacije na Windows operativnim sistemima.\nPredstavlja takozvani Android emulator koji vam omogućava da na svom računaru ispitate bilo koju aplikaciju pre nego što je instalirate na Android mobilnom telefonu ili tabletu. Zatim, da izvršite sinhronizaciju između vašeg uređaja i računara radi kopiranja podataka ili slično, kao i da pretvoriti svoj računar u virtuelno Android okruženje radi boljeg igračkog iskustva.\nAndy poseduje veoma moćan i intuitivan korisnički interfejs, u okviru kojeg vam nudi opcije za personalizovanje postojećih mogućnosti, postavljanje prečice i vidžeta na početnom ekranu, kako bi lakše pristupali svim važnim aplikacijama.\nSama instalacija ovog programa je poprilična pojednostavljena zahvaljujući wizardu, koji vas u svega nekoliko koraka navodi da izvršite sva potrebna podešavanja.\nAndy poseduje sve alate koje su potrebne za efikasno, jednostavno i brzo i što je najvažnije, besplatno pokretanje i testiranje Android operativnog sistema na računaru. Preporučujemo vam da ga isprobate.\nOznake: aplikacije emulator pokretanje računar Windows


Napustio nas je istinski pozorišni čovek koji je sa mnogo entuzijazma igrao male i velike uloge i umeo da oživi značajne istorijske ličnosti...\nvoja brajovićfoto: Vladimir Šporčić\nIgrao je sa velikim posvećenjem i prosto je živeo za pozorište. Radovanović pripada generaciji glumaca koja je obeležila istoriju Jugoslovenskog dramskog pozorišta. sa druge strane publika ga pamti po izuzetnim ulogama na televiziji i filmu. Napustio nas je istinski pozorišni čovek koji je sa mnogo entuzijazma igrao male i velike uloge" kazao je Savin.\nIgrao je Mrgud i Nikolu Pašića, Milutina Milankovića, Generala Ždanova...Iza njega je izuzetna filmografija jer je pripadao generaciji glumaca koji su na ubedljiv način uticali na stvaranje Jugoslovenske kinematografije" kazao je Zelenović za Tanjug.\nMrgud je bio jedan od onih koji su obeležili i pisali istoriju JDP, od početka do kraja, svojim darom potvrđivao je kakvo je to veliko pozorište. Ne može se nikako zaboraviti i ne pomenuti jedna od njegovih najznačajnijih rola, uloga Šicera u seriji "Salaš u Malom Ritu". On će ostati zapamćen u istoriji televizije po ulozi negativca, što samo potvrđuje njegov kvalitet. Voleo bih da posebno istaknem da je on zasluženo dobio nacionalnu penziju. On je zaista bio vrhunski umetnik i podneli smo molbu da bude sahranjen u Aleji velikana", kaže Voja Brajović za Kurir.\nTAGOVI: Voja BrajovićGlumacMiodrag Mrgud RadovanovićPreminuo MrgudOproštajJdp


Da nema nastavka dijaloga dok su u goloruk narod na severu Kosova i Metohije uperene duge cevi i snajperi više puta je ponovljeno, pa i nakon što se i vrh Evropske unije u sredu uključio u rasplet drame koja je počela u ponedeljak ujutru nasilnim upadom specijalnih policijskih jedinica ROSU u srpske sredine.\nEvropski šef diplomatije Đozep Borelj i specijalni predstavnik za dijalog Beograda i Prištine Miroslav Lajčak praktično su u neprestanom telefonskom kontaktu sa predsednikom Vučićem i premijerom privremenih prištinskih institucija Aljbinom Kurtijem. Cilj je da se hitno spuste tenzije i eventualno održi sastanak Vučića i Kurtija u Briselu.\n- Jednostrane akcije nikada nisu bile rešenje. One vode samo ka bespotrebnim tenzijama i moraju biti povučene - poručio je u sredu Evropski komesar za proširenje Oliver Varhelji i pozvao na uzdržavanje, spuštanje tenzija, povratak dijalogu i obezbeđivanje slobode kretanja.\nVučić je u sredu rekao da "može da ga zove i Sveti Petar", jedino rešenje je - povlačenje ROSU:\n- Srbija ovoga puta baš ništa nije uradila. Neću da pristanem na ono što oni hoće. Ponavljam, vratite sve na ono što je bilo pre 20. septembra, pa onda možemo da pričamo. Zovite i NATO, zovite koga god hoćete, ali pristanak Srbije na to da dobijete nećete.\nI direktor Kancelarije za KiM Petar Petković ukazao je da je jedina osoba koja se otvoreno zalaže za destabilizaciju prilika na KiM Kurti, koji "svojim neuračunljivim potezima hoće da sruši teško stečeni mir i stabilnost u regionu".\nSituacija na administrativnim prelazima Jarinje i Brnjak i u sredu je bila napeta. Na Brnjaku je u jednom trenutku sve pretilo da izmakne kontroli kada su pripadnici specijalnih jedinica kosovske policije pokušali na silu da izvuku jednog vozača iz automobila sa KM tablicama, ali su incident sprečili pripadnici Kfora. Građanima okupljenima u blizini administrativnih prelaza u sredu su se priključili i brojni sunarodnici južno od Ibra i iz centralne Srbije.\nSrbi se nadaju kompromisu Beograda i Prištine uz posredovanje EU, ističu da žele mir, ne žele nasilje, ali ni uskraćenu slobodu kretanja. Istovremeno, Priština poručuje da odluka o tablicama nije provokacija, a da su na severu samo pripadnici policije.\nI ministar unutrašnjih poslova Aleksandar Vulin izjavio je da su Srbi sa KiM veoma uporni i tvrdoglavi, da neće odustati i pomeriti se sa barikada:\n- Mora se doći do kompromisa, ali kao što je rekao predsednik Vučić, prvo ćete da prestanete, pa ćemo otići u Brisel i razgovarati. Došli su sa dugim cevima, snajperima, automatskim naoružanjem, a dočekali su ih goloruki Srbi. Veoma je opasno. Nije stvar u tome ko ima dužu cev, već hoće li neko da izgubi glavu zbog gluposti Kurtija koji želi da dobije glas više na izborima.\nVulin je kritikovao EU i međunarodnu zajednicu zbog ćutanja na ono što se dešava na severu KiM i uputio jasno upozorenje:\n- Nemojte nasiljem da se obračunavate sa Srbima na KiM, oni nisu sami.\nDa Srbija neće dozvoliti etničko čišćenje Srba sa KiM poručuje i predsednik parlamenta Ivica Dačić:\n- Oni žele da vide kako će se reagovati na primenu sile i da li će im to proći. Siguran sam da u njihovim glavama ima još mnogo mogućih akcija i incidenata koje mogu da učine. Predsednik Vučić je bio jasan: Kfor, odnosno NATO, imaju obavezu da garantuje bezbednost u skladu sa Rezolucijom 1244 SB UN. Javno ih upozoravamo da je ovo izazivanje, ne regionalne, nego nove svetske krize.\nRUSIJA: POVUĆI POLICIJU SA SEVERA\nMSP Rusije izrazio je zabrinutost zbog zaoštravanja situacije na KiM, ocenjujući da su postupci privremenih prištinskih institucija provokacija čiji je cilj proterivanje Srba iz autonomne pokrajine.\n- Veoma smo uznemireni zaoštravanjem situacije u severnim regionima srpske autonomne pokrajine Kosovo. U suštini, reč je o pokušaju lokalnih Albanaca da zauzmu područja pokrajine naseljena Srbima i da tamo uspostave svoju kontrolu - navodi MSP Rusije i poziva vlasti u Prištini da hitno povuku policijske jedinice iz severnih delova pokrajine, zaustave sabotaže i ozbiljno se posvete zadacima rešavanja situacije.\nU POLICIJI ZBOG BILBORDA\nKOSOVSKA policija privela je u sredu trojicu Srba koji su u Gračanici postavljali bilbord sa natpisom "Dobro došli u Zajednicu srpskih opština". Pripadnici KPS skinuli su bilbord, a mladiće odveli u stanicu, gde su morali da napišu izjave, a potom su pušteni. Privedenima je poručeno da će "svakoga ko postavlja ovakve natpise na bilborde uhapsiti jer je reč o provokaciji".\n- Kakvo je to krivično delo zalagati se za formiranje ZSO, što je obaveza preuzeta Briselskim sporazumom iz 2013? - ističe direktor Kancelarije za KiM Petar Petković, koji je zatražio i odgovor da li je ZSO postala zabranjena reč na KiM i hoće li Priština hapsiti i čelnike EU koji su takođe stavili potpis na Briselski sporazum.\nJarinje Merdare ROSU Srbi na KiM Srbi na Kosovu i Metohiji Aleksandar Vučić Aljbin Kurti


Crni bilans: Petoro preminulo u Novom Pazaru, četvoro u Nišu - Sputnjik Srbija\n02:02 31 Oktobar 2020\n13:02 07.07.2020 (osveženo 14:35 07.07.2020) Preuzmite kraći link\nU poslednja 24 sata u Novom Pazaru preminulo je pet osoba koje su bile zaražene virusom korona, a u Nišu je preminulo četvoro.\nKoordinator Opšte bolnice u Novom Pazaru Mirsad Đerlek rekao je na konferenciji za novinare da su među preminulima u tom gradu tri žene i dva muškarca i da su svi imali propratne bolesti, prenosi portal „B92“.\nPrema njegovim rečima, u bolnici je ukupno 363 pacijenta, a osam je na respiratorima.\n„Po ukupnom broju pacijenata smo druga ili treća bolnica u Srbiji“, naveo je Đerlek.\nOn je rekao da nema mesta panici, da je u ovom trenutku najpotrebnija tolerancija i puna saradnja medicinskih radnika i pacijenata.\n„Borićemo se da bude što manje žrtava u celom Sandžaku, jer svaki spašen život nema cenu. U Novom Pazaru je situacija stabilizovana, a radimo na stabilizaciji situacije u Sjenici i Tutinu“, rekao je Đerlek.\nOn je apelovao na građane da se jave čim osete prve simptome virusa korona, jer u teškom stanju može da bude kasno.\nNa konferenciji u Kliničkom centru Niš saopšteno je da su u prethodna 24 časa u toj zdravstvenoj ustanovi umrle još četiri osobe od posledica kovida 19, prenosi „N1“.\nU tom kliničkom centru trenutno je zbrinuto 226 pacijenata, od kojih šestoro ima tešku kliničku sliku i nalaze se na respiratoru.\nSaopšteno je i da je u Vranju hospitalizovan 141 pacijent, u Leskovcu 95, a u Surdulici 55.\nIz KC Niš ističu da u prethodnih nedelju dana kroz prijemno-trijažnu ambulantu prosečno prolazi 80 do 120 pacijenata dnevno, što je, kako ističu, veći intenzitet nego u prvom piku epidemije u aprilu.\nVirus korona je dosad potvrđen kod ukupno 32 zdravstvena radnika KC Niš, jedan je preminuo, dok se jedan medicinski tehničar nalazi na respiratoru.


Izvor: Radio Televizija Vojvodine, 24.Nov.2020, 14:58\nNajveći deo budžeta Ministarstva privrede i naredne godine biće usmeren na programe podrške privredi za nove investicije koje će nastaviti pozitivno da utiču na rast BDP-a, rekla je danas ministarka privrede Anđelka Atanasković.\nMinistarka je na Beogradskom ekonomskom forumu rekla da se podrška nastavlja u tri smera- ka velikim investicijama, razvoju preduzetništva i unapređenju poslovne infrastrukture.\nU budžetu je za podsticaj privredi izdvojeno 17,6 milijardi >> Pročitaj celu vest na sajtu Radio Televizija Vojvodine << dinara, od čega za podsticaje za direktne investicije nešto više od 15 milijardi dinara, naglasila je.\nDodala je da imamo najave dolaska nekih novih investitora, što je, navela je- ohrabrujući signal.\n"Srbija će nastojati da zadrži prvu poziciju po vrednosti investicija u ovom delu Evrope. U tom smislu nam je bitan Mini šengen, ekonomski projekat čiji je cilj uspostavljanje jedinstvenog tržišta na Zapadnom Balkanu, ukidanje prepreka u razmeni dobara i usluga, kao i slobodno kretanje ljudi i kapitala", naglasila je ministarka.\n"Svi ekonomski pokazatelji govore da Srbija ima najbolji rezultat po pitanju privrednog rasta u Evropi. Naša država se odgovorno ponela i mislimo da smo u dobroj meri očuvali vitalnost privrede", naglasila je.\nAtanasković kaže i da je Srbija jedna od retkih zemalja koja uspela da sačuva radna mesta i pomogne privrednim subjektima da ostanu likvidna kako bi se nakon okončanja pandemije mogla vratiti na nivo na kojem su bili.\nViše od 160 milijardi dinara sredstava su prošla kroz razdeo Ministarstva privrede i predstavljala su dragocenu podršku privredi za mere održavanja oko 250.000 privrednih subjekata što se tiče likvidnosti.\nAtanasković je rekla da se pored borbe za svaki ljudski život i za suzbijanje zaraze, mora voditi računa o ekonomiji.\n"Zato će naš fokus i cilj na kome ćemo predano raditi, biti brži oporavak u narednom periodu, kako bismo zadržali dobre ekonomske rezultate", dodala je ona.\nMinistarstvo privrede će, najavila je, u narednom periodu pojačati aktivnosti na privatizaciji preduzeća.\n"U narednom periodu ćemo raspisati javne pozive za 20-tak preduzeća, od oko 70 koja se trenutno nalaze u privatizacionom portfoliju Ministarstva, a za koje je to moguće", navela je Atanasković i dodala da ima razloga za zadovoljstvo dosadašnjim rezultatima.\nU prethodnih pet godina uspešno su rešeni najveći izazovi, kao što su veliki giganti - Železara, Galenika, RTB Bor i PKB korporacija, dodala je.\nTakođe je dodala da će Ministarstvo privrede nastaviti sa unapređenjem poslovnog ambijenta za sve učesnike na tržištu.\nNajveći deo budžeta Ministarstva privrede i naredne godine biće usmeren na programe podrške privredi za nove investicije koje će nastaviti da pozitivno utiču na rast BDP-a, rekla je ministarka privrede Anđelka Atanasković. . Ministarka privrede je na Beogradskom ekonomskom...


U Vladi RS novi sastanak premijerke i rukovodstva SNSD-a - Klix.ba\nU Vladi RS novi sastanak premijerke i rukovodstva SNSD-a\n23.3.2013. u 12:29\nŽeljka Cvijanović (Foto: SRNA)\nU zgradi Vlade Republike Srpske u toku je sastanak vrha SNSD-a s entitetskom premijerkom Željkom Cvijanović o narednim koracima entitetske vlade.\nSastnaku prisustvuju predsjednik SNSD-a Milorad Dodik, potpredsjednik Igor Radojičić i članovi Glavnog odbora, među kojima i Nikola Špirić.\nPrisustni su i ministri Zoran Tegeltija i Željko Kovačević.\nOvo je drugi radni vikend Vlade RS-a u novom sazivu.\nU prošlu nedjelju entitetska vlada zatražila je od direktora, njihovih zamjenika i izvršnih direktora u javnim preduzećima, fondovima, ustanovama, upravama i upravnim organizacijama te agencijama da u roku od sedam dana stave na raspolaganje Vladi svoj mandat.\nEntitetska premijerka Željka Cvijanović najavila je da će, nakon analize i utvrđenog stanja biti poduzete odgovarajuće mjere, bilo da je riječ o kadrovskim, organizacionim ili funkcionalnim pitanjima u smislu zakonskih rješenja, procedura ili bilo čega drugog što je potrebno da se unaprijedi, mijenja, poboljšanja ili promijeni stanje u javnim preduzećima, agencijama i upravnim organizacijama.\nTakođer, jedna od tema je bio i izlaz iz teške situacije u kojoj se nalazi zdravstvo RS-a.\nPredsjednik i premijerka Republike Srpske Milorad Dodik i Željka Cvijanović stoga su i u prošlu nedjelju razgovarali s predstavnicima Ministarstva zdravlja i socijalne zaštite i Ministarstva finansija.\nRazmatrane su mjere za daljnju stabilizaciji ovog sektora, kao i mjere za unapređenje uvjeta liječenja u zdravstevnim ustanovama i poboljšanje standarda zaposlenih u toj oblasti, saopćeno je tada iz Vlade RS-a.\nDodik: Ne biraju kantoni, već FBiH dva člana Predsjedništva BiH\n23.03.2013. u 12:54\nKljuić: Osjećam se dobro i sutra izlazim iz bolnice\n23.03.2013. u 12:07


TEŠKE OPTUŽBE: Aleksandar Jovičić uzeo od investitora stanove u vrednosti 3 miliona evra!? | Info Portal\nTEŠKE OPTUŽBE: Aleksandar Jovičić uzeo od investitora stanove u vrednosti 3 miliona evra!?\nNadležni proveravaju navode da je privedeni predsednik opštine Palilula dopuštao investitorima da nelegalno zidaju na toj opštini, a da su mu oni, u zamenu, davali nekretnine na dobrim lokacijama\nU sklopu istrage protiv Aleksandra Jovičića nadležni proveravaju informacije da je predsednik opštine Palilula omogućavao investitorima da nelegalno grade na ovoj opštini u kompenzaciju za stanove, saznaje Kurir. Prema prvim informacijama, Jovičić je na ovaj način došao do više stanova, čija se ukupna vrednost procenjuje na čak tri miliona evra.\n– Jovičić je dugo bio pod istragom pre hapšenja, ali se ona stalno širi i grana. Proveravaju se informacije da je Jovičić od investitora, koji su nelegalno zidali na opštini Palilula, uzimao ne samo novac već i nekretnine. U pitanju je više stanova, ukupne vrednosti, prema nekoj gruboj računici, oko tri miliona evra – kaže izvor Kurira i dodaje:\n– Pod nadležnošću opštine Palilula su i neke od ulica u ekstra zoni, praktično u centru grada, gde je kvadrat novogradnje oko 2.500 evra.\n– Stanovi još nisu uknjiženi na fizička lica, i dalje se kao vlasnici vode firme koje su ih gradile, pa treba vremena da se svemu tome uđe u trag. Kad bi se sprovela kontrola svih investitora na toj opštini, ko je gradio nelegalno i koliko je stanova u svakoj zgradi prodato, a šta je sa ostatkom, mogao bi da se utvrdi i ovaj segment – ističe izvor Kurira.\nKod Jovičića je, u danu kada je uhapšen, u kući pronađeno 350.000 evra, a čije poreklo se utvrđuje. Predsednik opštine Palilula se vadio pred nadležnima da je to novac koji je dobio za svadbu (venčao se 2014) i deo ušteđevine. Pored Jovičića, uhapšeno je još sedam osoba.


Australijanci u prosjeku zarađuju 10 hiljada dolara od kriptovalute – Kripto.ba\nUprkos velikim promenama vrijednosti kripto -a, tri četvrtine Australaca uspelo je da ostvari profit od svojih ulaganja, otkrilo je novo istraživanje. Australijanci su ostvarili više od 10.000 dolara profita od svojih ulaganja u kriptovalute u proteklih 12 mjeseci – što je ekvivalent skoro dva mjeseca prosječne australijske plate. Više od tri četvrtine Australijanaca ostvarilo je profit i od svojih kripto ulaganja u prošloj godini, prema istraživanju IouGov -a, sa prosječnim profitom od 10.662 dolara.\nMeđutim, jedan od pet australijskih vlasnika kriptovaluta rekao je da su ostvarili ogromnu zaradu vrijednu preko 30.000 dolara, pokazalo je istraživanje.\nPostoji 2,9 miliona Australijanaca koji već trguju kriptovalutama sa svojih telefona, a mnogi vjeruju da će Bitkoin postati valuta koja se može potrošiti u svakodnevnom životu. Novo istraživanje otkrilo je da svaki treći Australijanac vjeruje da će se Bitkoinom na kraju trgovati više od tradicionalne valute, prema uporednoj veb stranici Finder.\nMeđutim, istraživanje Finder -a je takođe pokazalo da tri od četiri Australijanca misle da je Bitcoin balon koji će na kraju pući, posebno među Babi Boomersima.\nGen Z (oni rođeni između sredine do kraja 1990 -ih i ranih 2010 -ih) najvjerovatnije će vjerovati da će Bitcoin premašiti popularnost centralizovane valute, a isto tako misle i milenijalci.\nNedavno istraživanje kompanije Binance pokazalo je da oko jedne trećine ispitanih Australijanaca ostvaruje prihod od kriptovaluta, a za 6 odsto to je primarni izvor, dok ih 29 odsto koristi za dopunu svoje zarade.\nZanimljivo je da su australijski roditelji sa djecom mlađom od 18 godina kod kuće najvjerovatnije zaradili na trgovanju kriptovalutama, pri čemu je 86 odsto prijavilo profit koji je u prosjeku iznosio 12.428 dolara. Honan je rekao da očekuje dalja poboljšanja na tržištu ove godine nakon pada tržišta u maju i junu.\n“Iskusni investitori su svoje mjesto u isčekivanju da bi Bitcoin mogao da dostigne cijenu od 100.000 dolara do kraja godine”, rekao je on.\nAli ako ste tek počeli da se bavite kripto, gospodin Honan je rekao da je najbolje da prije kupovine obavite istraživanje.\n„Grupa za koju je najmanje vjerovalo da će tokom prošle godine prijaviti profit na svom kripto vlasništvu bili su ljudi koji su rekli da slabo ili uopšte ne razumiju tržište“, rekao je on.\n„U ovom trenutku, ovo je relativno mali dio korisnika kriptovaluta u zemlji, samo 16 odsto njih ima malo ili nimalo razumijevanja. Ali za svakoga ko želi da poveća svoje samopouzdanje, zaista je neophodno da to istražite. ”\n„Profesionalni savjeti se odnose na to da istražite tim koji stoji iza bilo koje digitalne imovine koju namjeravate da kupite, kao i da pogledate pokazatelje poput veličine tržišta coina i njegove likvidnosti.“\nFinansijski regulatori širom svijeta počeli su da proučavaju kriptovalute dok istražuju implementacione propise.\nU Velikoj Britaniji, finansijski nadzornik upozorio je da bi ljudi trebali biti spremni da izgube sav novac ako ulažu u kriptovalutu, dok je takođe zabranio trgovanje na berzi Binance.\nJedan od četiri australijanca trenutno ima ili je u prošlosti imao kriptovalute, pokazalo je istraživanje.


„Sabor pesme i lepote Srbije“ u petak u Srpskom Krsturu – Centar za informisanje Novi Kneževac\nPočetnaKultura„Sabor pesme i lepote Srbije“ u petak u Srpskom Krsturu\n„Sabor pesme i lepote Srbije“ u petak u Srpskom Krsturu\nredakcija 26. juna 2019. 26. juna 2019. pesmesaborSrpski Krstur\n„Sabor pesme i lepote Srbije“ održaće se u petak 28. juna u Domu kulture u Srpskom Krsturu u 19 časova.\nTakmičenje mladih u pevanju izvornih narodnih pesama i izbor najlepših devojaka i mladića u narodnim nošnjama „Sabor pesme i lepote Srbije“ održaće se u petak 28. juna u Domu kulture u Srpskom Krsturu u 19 časova.\nKao gosti Sabora nastupiće Rade Jorović i Danka Stojiljković, a takmičare i goste će pratiti orkestar Siniše Tufegdžića. Najbolje će odabrati stručni žiri sastavljen iz redova Muzičke produkcija RTS-a – Radio Beograda.\nOvu manifestaciju organizuju Kulturno prosvetna zajednica Srbije, Udruženje kulturnih stvralaca Srbije „Zavičaj“ i Muzička produkcija RTS-a –Radio Beograd, pod pokroviteljstvom Opštine Novi Kneževac i domaćina Mesne zajednice Srpski Krstur.\nBazar polovnih udžbenika u petak u osnovnoj školi\nPredstava “Idealna polovina” u subotu u novokneževačkom pozorištu\nUčenici Muzičke škole koncertom ispratili 2019. godinu\nPritisak: 1040 mb\n21. januara 2020. 21. januara 2020.


Han pozvao CG opoziciju da prekine bojkot parlamenta\nEvropski komesar Johanes Han i crnogorski premijer Duško Marković na konferenciji za novinare u Podgorici (rtcg.me)\nEvropski komesar za proširenje, Johanes Han, poručio je na početku svoje posjete Crnoj Gori da bi javna debata trebalo da se odvija u Skupštini Crne Gore i pozvao opoziciju da prekine bojkot parlamenta.\n"Izabrao ih je narod da ih predstavljaju u parlamentu, i tamo bi trebalo da se odvija razmjena mišljenja", rekao je Johanes Han u Lastvi Grbaljskoj, gdje je obišao lokaciju trafostanice Lastva, prenosi portal RTCG,\nOn je rekao da je normalno da mišljenja budu različita, ali da bi ona trebalo da budu predstavljena u Skupštini.\n"Sve ovo takođe ima uticaj na ugled zemlje, i obaveze kada je riječ o pristupanju EU", rekao je Han novinarima i poručionda bi političku situaciju i početi razmjenu mišljenja u parlamentu, te da je normalno da mišljenja budu različita, ali da ona treba da budu predstavljena u Skupštini.\nSlične ocjene evropski komesar za proširenje izrekao je i nakon susreta sa premijerom Duškom Markovićem, izražavajući zabrinutost zbog ovakve situacije i poručujući opoziciji da “bojkot parlamenta nije evropski način rješavanja neslaganja”.\n“Debata treba da se dešava u parlamentu. Naravno, i van parlamenta treba da se vodi debata, ali kada govorimo o budućnosti Crne Gore i evropskoj perspektivi, smatram da bi trebalo da postoji barem velika većina partija i saglasnosti u pravcu podrške u ovom procesu”, rekao je Han u Podgorici, pozivajući sve partije da učestvuje u političkom životu.\nHan je govorio i o procesu integracija u EU, ističući da je Crna Gora najviše napredovala tokom EU integracija, i podsjetio da “danas imamo 26 otvorenih poglavlja, dva su zatvorena”, prenosi RTCG.\n“Očekujem otvaranje još dva poglavlja i zatvaranja jednog”, najavio je Han i istakao da su svi reformski napori u funkciji građana Crne Gore i njenih interesa. “Važno je da se ne rizikuje ono što smo postigli”\nPremijer Marković saopštio je da Crna Gora, kao članica NATO, ima veću odgovornost i obavezu da u zemlji i region širi politiku mira, stabilnosti i saradnje, te da bi nakon učlanjenja u NATO trebalo snažnije da se fokusira na proces evropskih integracija.\n“Naše opredjeljenje je da u toku mandata ove vlade okončamo pregovarački proces”, rekao je Marković.\nEvropski komesar je danas razgovarao i sa predsjednikom Skupštine Ivanom Brajovićem, čiji kabinet je saopštio da su dvojica sagovornika konstatovali da Skupština mora biti mjesto dijaloga u interesu unapređenja kvaliteta života građana i crnogorskog društva.\nBrajović je ukazao da na istrajnost u reformskim procesima obavezuju i posljednja istraživanja javnog mnjenja, koja pokazuju da bi 76 odsto crnogorskih građana glasalo za pristupanje EU, piše u saopštenju.\nOn je izrazio uvjerenje da će se politika proširenja zadržati "visoko na agendi" EU, i pored nacionalnih turbulencija i izazova sa kojima se Unija suočava, naglašavajući važnost te politike za kredibilitet Unije i dugoročnu stabilnost i prosperitet regiona Zapadnog Balkana.\n"Članstvo u NATO je naš vjetar u leđa i Crna Gora je potpuno spremna da preuzme odgovornosti nove članice i nastavi još kvalitetnijim i snažnijim tempom ka Evropskoj uniji", poručio je Brajović.\nCrnogorska opozicija bojkotuje rad parlamenta jer parlamentarne izbore održane prošlog oktobra smatra neregularnim, a jedino Socijaldemokratska partija nakratko je krajem aprila prekinula bojkot da bi podržala glasanje o pristupanju zemlje NATO-u.


"JAKA VOJSKA, STABILNA SRBIJA" Rusija donirala 30 tenkova i 30 oklopno-izviđačkih automobila u vrijednosti oko 75 miliona evra - Srpskainfo\nPotpredsjednik Vlade i ministar odbrane dr Nebojša Stefanović i načelnik Generalštaba Vojske Srbije general Milan Mojsilović prisustvovali su danas primopredaji tenkova T-72MS i oklopno-izviđačkih automobila BRDM-2MS iz donacije Ruske Federacije Srbiji u niškoj kasarni "Mija Stanimirović".\nCeremoniji su prisustvovali i državni sekretar, zamjenik ministra odbrane Ruske Federacije general armije Nikolaj Pankov i zamjenik ministra odbrane general-pukovnik Aleksandar Fomin, kao i ambasador Ruske Federacije Aleksandar Bocan-Harčenko.\n– Radi se o donaciji Ruske Federacije Vojsci Republike Srbije u vrijednosti od oko 75 miliona evra, koja se sastoji u 30 oklopnih transportera BRDM-2MS i 30 modernizovanih tenkova T-72 MS, a na osnovu sporazuma koji su u Sočiju dogovorila dva predsjednika Vučić i Putin. Mi smo veoma zahvalni Ruskoj Federaciji, jer je ovo značajno pojačanje za Vojsku Srbije – rekao je ministar Stefanović, po završetku primopredaje.\nZaharova o stanju na Kosovu “Pozvati Prištinu da povuče vojsku sa sjevera”\nOn je podsjetio da je u novembru takođe u Nišu prikazan prvi dio ove donacije – 11 tenkova T-72 i 10 oklopnih transportera.\n– Danas kada su oni kompletirani i kada su faktički dva, tenkovski bataljon i bataljon BRDM-2MS upotpunjeni, predstavljamo ovo naoružanje, koje će ići u Kopnenu vojsku, i koje će značajno poboljšati, kao što ste mogli da čujete i od generala Mojsilovića, naše operativne sposobnosti – istakao je ministar Stefanović.\nMinistar Stefanović je ukazao da je riječ o savremenim sredstvima, koja su u ovom dijelu svijeta među najboljima.\n– Radi se o nečemu što je najbolje u Kopnenoj vojsci trenutno, ali i o sredstvima koja će pomoći da naši vojnici budu bolje zaštićeni i da naša Vojska bude efikasna u izvršenju svih zadataka u zaštiti naše zemlje, očuvanju našeg mira i stabilnosti – rekao je ministar.\nOn je istakao da nema stabilnosti, mira i bezbjednosti bez jake vojske.\n– Samo jaka Vojska Srbije može da znači jaku Srbiju. I ovdje hoću da se zahvalim i generalu Mojsiloviću i generalu Simoviću, ali i svim starješinama Vojske, koji su u prethodnim godinama vrijedno i naporno radili da naša vojska bude dobro opremljena, ali i da naši vojnici budu utrenirani i uvježbani, jer to je najveća snaga jedne vojske. Snaga vojske je u njenim ljudima, oni su uložili ogromne napore da te vojnike pripreme, da ih obuče i da mi danas imamo spremne posade kao što vidite i za ovu novu, borbenu tehniku – naglasio je ministar Stefanović.\n– Danas ćete imati priliku i da vidite saradnju naših specijalnih jedinica na poligonu Orešac gdje ćete vidjeti njihovo sadejstvo u borbi protiv terorista. Ruski padobranci će sa pripadnicima 72. specijalne brigade izvjesti završnu vježbu, gdje će pokazati sve elemente svoje obučenosti i opremljenosti – ukazao je ministar Stefanović.\nMinistar odbrane je zahvalio našim prijateljima iz Ruske Federacije i ministru Šojguu na tome što su pripadnici specijalnih jedinica došli ovdje i što imamo priliku da uvježbavamo na najozbiljniji način i taktike i tehnike.\n– Hoćemo da sa svima sarađujemo, hoćemo da imamo mogućnost da učimo od najboljih, a to ruski specijalci i pripadnici ruskih jedinica svakako jesu – istakao je ministar Stefanović.\nOn se zahvalio i ambasadoru Bocan-Harčenku na velikoj podršci svih ovih godina i na svemu što je zajednički urađeno.\nAmbasador Bocan-Harčenko istakao je da današnji dan pokazuje i dokazuje još jednom da je saradnja dviju zemalja, a posebno vojno-tehnička, razvijena i čvrsta i da ima budućnost, piše Blic.\nTegeltija: Usvojena informacija o sporazumu o donaciji vakcina između Vlade Srbije i Savjeta ministara\nVELIKA VIJEST ZA SRBIJU Odobrena Torlakova vakcina u Rusiji\n"Srbija pomagala svima u regionu" Dodik se zahvalio na novoj donaciji vakcina Srpskoj\n“ODRŽAVAMO ZAJEDNIČKE VJEŽBE” Planiran dalji razvoj saradnje vojske Srbije i Rusije\n“Želi zabraniti ljudima da dišu i da se liječe” Vulićeva tvrdi da Zolak po direktivi Sarajeva želi uništiti privredu Srpske


Ljajić: Jedino koalicija oko SNS ima plan i viziju - ebart\nLjajić: Jedino koalicija oko SNS ima plan i viziju\n02. Februar 2014. godine\nVerujem da ćemo formirati vrlo brzo vladu sastavljenu od manjeg broja političkih stranaka i da sa onim ciljevima, koje smo zacrtali, krenemo u rešavanje socijalnih i ekonomskih problema građana Srbije, rekao je Ljajić\nNOVI PAZAR - Socijaldemokratska partija Srbije Rasima Ljajića (SDPS) u subotu veče je promotivnom skupštinom Gradskog odbora partije u Novom Pazaru i praktično u Raškoj oblasti počela predizbornu kampanju za predstojeće parlamentarne izbore.\nSDPS je prethodno sa sa Srpskom naprednom strankom (SNS) postigla dogovor po kojem će na listi naprednjaka imati 10 kandidata, pa je promotivnoj skupštini prisustvovao i potpredsednik SNS Nebojša Stefanović.\nStranka demokratske akcije Sandžaka (SDA) je posle današnje sednice Predsedništva najavila mogućnost da na budućim izborima bude okosnica koalicije koja bi predstavljala "jedinstven bošnjački blok".\nOva partija je saopštila i da će "konačna odluka o načinu izlaska na predstojećee parlamentarne izbore biti doneta narednih dana".\nBošnjačka demokratska zajednica (BDZ), koju podržava dosadašnji glavni muftija Islamske zajednice u Srbiji (IZ), do sada se u javnosti nije izjašnjavala hoće li i na koji način učestvovati na izborima 16. marta.\nPredsednik Socijaldemokratske partije Srbije (SDPS) Rasim Ljajić izjavio je da veruje da će vlada, sastavljena od manjeg broja političkih stranaka, biti vrlo brzo formirana, a da će ključnu ulogu u toj vladi imati Srpska napredna stranka.\n"Verujem da ćemo formirati vrlo brzo vladu sastavljenu od manjeg broja političkih stranaka i da sa onim ciljevima, koje smo zacrtali, krenemo u rešavanje socijalnih i ekonomskih problema građana Srbije", rekao je Ljajić.\nOn je dodao da je vrlo lako dobiti podršku za politiku koju vodi koalicija predvođena SNS, jer, kako je istakao, ta politika ima rezultate i plan.\n"Jedino ona ima i plan i viziju na koji način da Srbiju načinimo mestom za život, da je približimo EU i rešimo ekonomske probleme. Jedino ova koalicija i Aleksandar Vučić imaju tu viziju i zbog popularnosti i podrške imaju mogućnost da to urade", rekao je Ljajić.\nNavodeći da je ovo početak predizborne kampanje za parlamentarne izbore, on je istakao da je cilj koalicije jasan - 50 odsto glasova koje će osvojiti u Novom Pazaru i većini gradova u regionu.\n"Nesumnjivo da ovoliki stepen podrške nas obavezuje da nastavimo sa onim što je započeto, a to su krucijalne, ključne reforme pre svega u ekonomskoj sferi", rekao je Ljajić dodajući da su zato započeti rasgovori sa sindikatima čak i tokom predizborne kampanje.\nPrema njegovim rečima, cilj je da se afirmiše socijalni dijalog i da se pokaže da će se svaki zakon donositi u saglasosti socijalnih partnera.\nLjajić je istakao i da će Zakon o radu biti donet do 30. juna, a da će druge ključne zakone, takođe, donositi oni koji u ovoj zemlji imaju politicki uticaj.\nCilj Srpske napredne stranke i njenih koalicionih partnera je da brinu o budućnosti građana i da se bore za njihov bolji i kvalitetniji život, izjavio je potpredsednik SNS Nebojša Stefanović, dodajući da SNS ima plan i viziju i da je ne interesuje šta rade drugi.\n"Želimo da građanima pokažemo da je naša ideja Srbija u kojoj će biti mesta da svaki čovek živi kvalitetnije nego što živi danas", rekao je Stefanović.\nOn je istakao i da priključivanje Evropskoj uniji i borba protiv korupcije i kriminala, kao i jačanje ekonomije mora da bude prioritet.\n"Svesni smo da se i dalje živi teško, da mnogi ljjudi nemaju posao i da Srbija mora mnogo brže napred i odlučnije u reforme da bi obezbedila mnogo više radnih mesta u narednim godinama. I mi smo spremni da radimo, da radimo danonoćno za ljude, da se posvetimo tome", rekao je Stefanović, dodajući da "nisu prirasli za fotelje".\nOn je istakao i da je njihov cilj da pokažu da su spremni da se žrtvujemo da ljudi žive bolje i da imamo kvalitetnije pomake u svim reformama.\n"Nadam se da će izborni rezultat to pokazati i da će građani prepoznati da smo mi snaga koja nudi reforme, nešto suštinsko i kvalitetno", rekao je Stefanović.\nPrema njegovim rečima, ipak, na građanima ostaje da presude da li u vladi žele da vide lidera SNS Aleksandra Vučića, Ljajića i sve koalicione partnere naprednjaka ili žele da vide "neke tajkune, druge ljude".\n"Na kraju to će pokazati izborni rezutati i u Novom Pazaru, Novom Sadu, Novom Beogardu i svim drugim opština u Srbiji", rekao je Stefanović.\nIzvor: Kurir/Beta, Tanjug


6. aprila 2020. — Autor: EXIT\nOvaj poduhvat od velike važnosti okuplja značajne aktere muzičke industrije ovog područja, a kroz četiri različita konkursa za izvođače, organizatore festivala, muzičke profesionalce i za urbane kreativce objediniće čak devet zemalja, sve u zajedničkom cilju proslavljanja Balkana kao plodnog muzičkog tla u svetu!\nEXIT fondacija će zajedno sa partnerima na projektu u naredne četiri godine koristiti strategije ciljajući ključne tačke svetske muzičke industrije, podstičući karijere mnogih talentovanih umetnika, menadžera, festivala i institucija da se izbore sa svim preprekama obostrano korisne razmene između Balkana i ostatka sveta. MOST će učesnicima obezebediti različite obuke i sadržaje na temu muzičke industrije kao što su mentorstvo, treninge, studijska putovanja, kreativne radionice, druženja, itd, a EXIT festival će naredne godine biti domaćin velikog događaja u okviru projekta.\n„Na Balkanu postoji mnogo svetskih umetnika visokog kvaliteta, koji nikada ne stignu na internacionalnu scenu. To je uglavnom zbog nedostatka programa finansiranja, međunarodnih veza, podrške muzičke infrastrukture i kompetencije“, izjavio je Andras Lelkes, osnivač i direktor platforme „Hangveto“, pokretača MOST projekta.\nUz EXIT fondaciju, na projektu MOST je još 7 partnera koji su vrhunski profesionalci na nivou svetske muzičke scene: „Piranha“, ispred internacionalne platforme za muzičku podršku Vomex; BOZAR, jedan od najvažnijih evropskih centara lepih umetnosti; „Songlines“ magazin, Evropski muzički savet, regionalne grupe za Evropu Međunarodnog muzičkog saveta, krovne organizacije za muzički život u Evropi; Timisoara 2021 (Udruženje evropske prestonice kulture – ATCEC); bugarski „Fusion Embassy“ koji promoviše mlade bugarske muzičke talente i kulturni centar „Remont Kapital“ u Albaniji, organizator festivala „Fustanella“ i mnogih drugih događaja.


Posle kiša neophodna kultivacija useva\nTanjug 22. maja 2021. 12:31\nJAGODINA – Posle obilnih kiša prošlih dana, neophodna je kultivacija prolećnih useva u Srbiji, koja podrazumeva razbijanje pokorice, rastresanje i aeraciju zemljišta, uništavanje korova, izjavili su danas Tanjugu poljoprivredni stručnjaci Pomoravskog okruga.\nStručni savetnik za ratarstvo Poljoprivredne stručne savetodavne skužbe za Pomoravski okrug u Jagodini Miodrag Simić rekao je da se „razbijanjem pokorice prekida kapilarni sistem, što smanjuje gubitak vlage iz dubljih slojeva zemljišta putem isparavanja“.\nKultiviranje treba obaviti obavezno posle svake obilne kiše, istakao je Simić.\nOn je naveo da se ovom merom obezbeđuje bolja „provetrenost zemljišta, a posledica toga je veća aktivost korena i bolji razvitak aerobnih mikroorganizama“.\nOn je objasnio da se „rastresanjem površinskog sloja zemljišta stvaraju uslovi za bolje nakupljanje padavina koje će biti u narednom periodu u toku vegetacije“.\nMeđuredna kultivacija rešava i problem korova, istakao je Simić i dodao da brzina mašina kod „prvog kultiviranja treba da bude šest kilometara na sat, kako malade biljke nebi bile zatrpane“.\nOn je objasnio da je prvo kultiviranje kukuruza 12 centimetara dubine, a suncokret se kultivira, prvi put, kada ima jedno do dva para pravih listova, kod soje prvo kultiviranje kada usev ima prve stalne listove.\nNa području šest opština Pomoravskog okruga prolećnim žitaricama zasejano je oko 70.000 hektara, najviše kukuruzom, tradicionalno najzastupljenijom žiracim u ovom delu Srbije, 50.000 do 60.000 hektara.


Miler, Sečin, Jakunjin - plate na sunce - Ekonomske Vesti\n22. dec. 2014 Andrija Matić Aleksej Miler, Gasprom, Igor Sečin, plate, Rosnjeft, Vladimir Putin\nVlada Rusije je obavezala sve direktore državnih kompanija, njihove zamenike i glavne knjigovodje da na sajtu svojih kompanija moraju objaviti podatke o svojim prihodima i rashodima, kao i prihodima i rashodima svojih supruga i maloletne dece.\nKako piše ruski list Komersant, ta se obaveza odnosi u prvom redu na kompanije kao što su Gasprom i njegovog šefa Alekseja Milera, Rosnjeft i njenog šefa Igora Sečina, Železnice Rusije i njihovog šefa Vladimira Jakunjina, pa zatim Rosatom, Aeroflot i slične.\nDosad su rukovodioci državnih firmi ove podatke morali da dostave vladi, ali nisu imali obavezu da ih javno prezentuju. Vlada je davala rok od 60 do 90 dana svim zainteresovanim državnim organima, šefovima političkih partija i medijima da iniciraju proveru nekog od tih podataka.\nKako piše Komersant, u Rosnjefti su već saopštili da platu svog šefa Igora Sečina neće objaviti kako ne bi davali „konkurentnu prednost konkurenciji“.\nPlata Igora Sečina, koji je po rang listu Forbsa drugi po moći Rus u svetu, bila je predmet sudskog spora. Sečin je tužio Forbs Rusija da je objavio njegovu godišnju platu koja ne odgovara istini i tako naštetio njegovom ugledu. Sud je presudio u korist Sečina.\nPlata šefa Rosnjefta bila je i povod za jedno pitanje na godišnjoj konferenciji za štampu ruskog predsednika Vladimira Putina kada je on rekao da ne zna kolika je plata Igora Sečina.\n← Južna Koreja: Slabiji rast od očekivanog\nŠef AvtoVaza ima platu od 50.000 dolara →\nPutin predviđa svetlu budućnost gasu\nMoody’s snizio kreditni rejting Rusije\n18. okt. 2014 Dragoljub Bečić Komentari su isključeni na Moody’s snizio kreditni rejting Rusije


RTS :: Hiseni posle susreta sa Palmerom: Amerika podržava sveobuhvatni dogovor\nPolitika Hiseni posle susreta sa Palmerom: Amerika podržava sveobuhvatni dogovor\nponedeljak, 03. avg 2020, 19:57 -> 20:51\nKoordinator kosovske vlade za dijalog sa Beogradom Skender Hiseni izjavio je da Sjedinjene Američke Države podržavaju dijalog u Briselu, dodajući da se u Vašingtonu zalažu za trajan i sveobuhvatan dogovor.\nHiseni se u Vašingtonu sastao sa američkim specijalnim izaslanikom za zapadni Balkan Metjuom Palmerom i obavestio ga o trenutnom toku dijaloga u Briselu.\n"Imali smo otvoren i iscrpan razgovor sa gospodinom Palmerom kako bismo koordinirali dijalog, kako bi započeli novu dinamiku, bez odlaganja, sa glavnim pitanjem - sveobuhvatni sporazum o međusobnom priznavanju i normalizaciji između Kosova i Srbije", preneo je Hiseni.\nU saopštenju podeljenom preko društvenih mreža Hiseni je napisao da je konstatujući i naglašavajući da je uz EU uloga SAD u tom procesu nezamenjiva, zamolio Palmera za stalno i aktivno prisustvo SAD za pregovaračkim stolom u Briselu.\n"Nakon što je naglasio da Sjedinjene Države cene konstruktivnu posvećenost vlade i svih institucija Kosova u ovom procesu, Palmer je rekao da SAD podržavaju dijalog u Briselu, dodajući da će Amerika biti uz Vas tokom ovog procesa, podržavajući čvrst, pravedan, trajan i sveobuhvatan sporazum", napisao je Hiseni.\nNakon sastanka sa Palmerom, Hiseni je razgovorao i sa Rian Tuli, visokom direktorkom i Amandom Ahlers direktorkom za Evropu u veću za nacionalnu bezbednost Bele kuće.\nRazgovor je bio fokusiran na obnovljeni dijalog u Briselu, ali i na opšta dešavanja na Kosovu i Metohiji i u regionu.


Gerguri: Stranke treba da izbegavaju međusobno vređanje tokom kampanje - Kosovo Online\n21. Januar 2021. • 18:39\nPredavač na Univerzitetu u Prištini Dren Gerguri govorio je o jezičkom diskursu uoči izbora na Kosovu i ocenio da je na način javnog komuniciranja uticala i pandemija kovida-19, prenosi Koha.\n“Naša je praksa da predizborna kampanja započne kada se shvati da imamo izbore. Ovog puta je karakteristično da se upotrebljava jezik koji ne koristi ni društvu u celini ni strankama. Pandemija je takođe imala uticaj na tu pojavu. Od marta postoji tendencija sve češćeg uvredljivog načina obraćanja na društvenim mrežama. Sada je tema drugačija, ali taj manir je ostao isti“, rekao je on.\nPrema Gerguriju, sve to je posledica toga što su građani „veći deo vremena bili prinuđeni da ostanu kod kuće“.\nOn smatra da su mediji ključni u suzbijanju takvog ponašanja i nedavanje prostora takvom diskursu vidi kao način za postizanje tog cilja.\n“U televizijskoj raspravi treba da prevladavaju ozbiljnost i argumenti, a ne drugi faktori. Mediji treba da postave temu u interesu građana i ograniče rasprave koje nisu u njihovom najboljem interesu. Međutim, zajedno sa nepripremljenim društvom u pogledu medijskog sadržaja imamo medije koji daju prostor takvoj vrsti komunikacije“, rekao je Gerguri.\nOn je rekao da politički subjekti zbog pandemije treba da budu oprezni ne samo u vezi sa jezikom koji koriste već i načinom sprovođenja kampanje.\n“Trebalo bi da budu oprezni u vezi sa organizovanjem javnih skupova, jer smo u lokalnim kampanjama videli da se zaštitne mere o kojima smo kao građani mnogo vodili računa u tim situacijama nisu poštovale i to društvu svakako ne može biti od koristi“, dodao je on.\n„Mi smo društvo u kojem je internet vrlo zastupljen, pa neka sve stranke razmišljaju o komunikaciji putem interneta“, zaključio je Gerguri.\nkampanja izbori internet\nUvrede i psovke grupe Albanaca ka članovima Srpske liste danas u Prištini\nPrilikom obraćanja lidera Srpske liste medijima, danas u Prištini ispred zgrade Centralne izborne komisije, došlo je do provokacije od strane nekoliko Albanaca koji su tuda prolazili.\nMustafa: Uvrede Vjose Osmani su odraz njenog vaspitanja\nUNK osuđuje Haradinajeve uvrede upućene novinarima\nNova statusna konferencija u slučaju Saljiha Mustafe danas u Hagu


Agro vesti - "Nema afričke kuge, ali na snazi preventivne mere" :: NLB Banka Beograd\n"Nema afričke kuge, ali na snazi preventivne mere"\nNa teritoriji Srbije nije registrovana pojava afričke kuge svinja, ali su ipak na snazi preventivne mere, izjavio je ministar poljoprivrede Branislav Nedimović.\nMinistar je naveo da za sada nismo ugroženi, ali postoji opasnost jer je reč o vrlo zaraznoj bolesti ove vrste živoitinja. "Ne postoji afrička kuga na teritoriji Srbije, nije registrovana kod nas, registrovana je 30 kilometara od granice sa Rumunijom, na teritoriji te zemlje. Oni imaju problem već godinu dana i tamo ima više žarišta", rekao je ministar poljoprivrede za TV Prva.\nOn je dodao da je resorno ministarstvo izdalo naredbu na osnovu koje se obavlja distribucija, uvoz mesa iz zemalja u kojima ima zaraze, a u cilju suzbijanja i sprečavanja širenja zarazne afričke kuge svinja (AKS) u Srbiju. Prema naredbi, uvozna dozvola može da se izda ako ne postoji rizik po zdravlje životinja što se utvrdjuje u skladu sa Zakonom o veterinarstvu i Direktivom Uprave za veterinu kojom je jasno precizirano postupanje po svakom zahtevu.\nNaredbom se zabranjuje slobodan uvoz i provoz pošiljaka poreklom iz zemalja ili područja zahvaćenim afričkom kugom svinja, a za svaki konkretan slučaj izdaje se uvozna dozvola.\nTakođe, određena su dva područja - područje umerenog rizika i područje visokog rizika i donete mere koje se sprovode na tim teritorijama.\nDefinisane su mere koje se sprovode nakon potvrde prvog slučaja te zarazne bolesti i aktivnosti na zaraženim područjima i periodi trajanja mera zabrane i ograničenja.\nKako se navodi, naredba je doneta zbog pogoršanja epizootiološke situacije u regionu (Mađarska, Rumunija, Bugarska), i neposredne opasnosti od pojave ove bolesti u našoj zemlji.\nAfrička kuga svinja je zarazna virusna bolest domaćih i divljih svinja koja se prenosi kontaktom zaraženih sa zdravim svinjama, kontaminiranom hranom i vodom, odećom i obućom, inficiranim predmetima i opremom, prevoznim sredstvima, stajnjakom, glodarima, insektima. Za ovo oboljenje ne postoji terapija niti vakcina, a u slučaju pojave bolesti sprovode se radikalne mere uništavanja životinja na zaraženom području.\n13.08.2020. Kupovni Srednji Prodajni\nEvro 115,48 117,59 119,71\nDolar 95,13 99,61 103,60\nFranak 104,38 109,30 113,67


U vogošćanskom naselju Rosulje još sedam boračkih porodica dobilo stanove\nFoto: Porodice ispred nove zgrade: Iz budžeta izdvojeno 581.000 KM\nMinistar za boračka pitanja KS Muharem Fišo uručio je jučer ključeve stanova za još sedam pripadnika boračke populacije koji su im kupljeni novcem građana iz budžeta KS. U novoizgrađene stanove u vogošćanskom naselju Rosulje uselile su se supruge šehida Suvada Omerović, Samija Bektić, Fatima Salihović, Šahida Mršo i Begajeta Nuhanović te ratni vojni invalidi Mizet Bajramović i Medina Mehić.\nStanove je kupilo Ministarstvo od Fonda KS za izgradnju stanova za porodice šehida i poginulih boraca, ratne vojne invalide, demobilisane borce i izbjegle osobe, nakon pribavljene saglasnosti od Skupštine KS.\n- Za rješavanje jednog od najznačajnijih egzistencijalnih pitanja ovih sedam porodica iz budžeta je izdvojeno 581.000 KM. U 2017. godini kupljen je i dodijeljen 21 stan, ali to nije kraj projekta za tekuću godinu jer u decembru očekujemo odluku Skupštine KS o kupovini još 20 stanova za boračke porodice - rekao je Fišo.\nNajavio je i da je u te svrhe u budžetu KS za narednu godinu planirano 2.500.000 KM.\nTrotoari okovani ledom: Sarajlije negoduju zbog poledice i strahuju za svoju sigurnost 07.12.2017 17:23


Abazović: Za patrijarha Porfirija postojala velika bezbednosna pretnja - Kosovo Online\nAbazović: Za patrijarha Porfirija postojala velika bezbednosna pretnja\n7. Septembar 2021. • 10:52\nIstraga će utvrditi detalje i činjenice o bezbednosnim pretnjama tokom ustoličenja mitropolita Joanikija na Cetinju, rekao je danas potpredsednik crnogorske vlade Dritan Abazović i dodao da je postajala velika bezbednosna pretnja za poglavara SPC-a, što je, kako je rekao, i patrijarh potvrdio svojom izjavom, prenosi Tanjug.\nAbazović je ocenio da su bezbednosne službe položile veliki ispit, dok sa druge strane ostaje, kako kaže, gorak ukus vezan za čitav događaj.\nOn je za TV Nova S rekao da nije bilo slučajeva otkazivanja poslušnosti u sektoru bezbednosti, već da je bilo slučajeva određenog emotivnog kolebanja kod pojedinih ljudi.\nSektor bezbednosti funkcionisao je besprekorno, tvrdi potpredsednik Vlade Crne Gore.\n"Ne dozvoljavam nikom da stavlja na teret ljudima nešto što im ne pripada. Svako ko je odbio bilo koji zadatak će biti suspendovan", rekao je Abazović.\nIstakao je da je patrijarh Porfirije štićena ličnost i obaveza policije je da ga drži što dalje od opasnosti.\n"Sve bih pitao ko bi izašao pred javnost i građane da se nešto desilo patrijarhu SPC, ja vam kažem da ne bi izašao niko osim mene. Ne dozvoljam da se na bilo koji način baci senka na bilo kojeg službenika policije koji su uprkos svemu izašli sa najboljim razultatima. Mi se ne ponosimo upotrebom suzavaca, ali ovde nedostaje dijalog i politička kultura", rekao je Abazović.\nKaže i da država nije tu da određuje u kojoj crkvi neko može da izvrši verski obred, već da je njen zadatak da zaštiti ustavna prava.\nCrna Gora patrijarh Porfirije Dritan Abazović\nNovi detalji o sletanju helikoptera na Cetinje: Akcijom rukovodio Abazović\nMitropolit crnogorski-primorski Joanikije ustoličen je juče u Cetinjskom manastiru nakon što je sa patrijarhom Porfirijem vojnim helikopterom prevezen iz Podgorice, jer crkveni velikodostojnici nisu mogli drumskim putem da stignu na Cetinje zbog blokada koje su u subotu poslepodne na prilazima gradu postavili protivnici ustoličenja, prenosi B92.\nAbazović: Da nije bilo ustoličenja Crna Gora bi ušla u anarhiju\nAbazović potvrdio: Uhapšen Veselin Veljović, savetnik Mila Đukanovića


Beta 23. novembra 2020. 23:15\nEvropska unija je povodom francuskog predloga zakona o bezbednosti navela da novinarima treba omogućiti da obavljaju posao slobodno i potpuno bezbedno.\nPortparol Evropske komisije izjavio je danas da članice EU, „kada usvajaju zakone iz oblasti bezbednosti, moraju da poštuju načelo proporcionalnosti“ izmedju bezbednosti i gradjanskih sloboda, prenosi briselski portal Politiko.\n„U kriznim vremenima je važnije nego ikada da novinari mogu da obavljaju posao slobodno i potpuno bezbedno. Evropska komisija će proveriti konačni tekst zakona da se uveri da je u skladu sa evropskim zakonodavstvom“, rekao je portparol EK.\nSporni predlog zakona, koji će poslanici donjeg doma francuskog parlamenta sutra verovatno usvojiti, odredjuje kao krivično delo objavljivanje fotografija ili snimaka policajaca sa namerom da im se nanese šteta.\nFrancuska vlada navodi da je cilj novog zakona zaštita policajaca od poziva na nasilje putem interneta, dok protivnici strahuju da bi nova odredba ugrozila novinare i druge gradjane koji snimaju policajce na dužnosti, naročito na nasilnim demonstracijama.\nU subotu su hiljade Francuza demonstrirale u Parizu i drugim gradovima protiv predloga zakona za koji tvrde da će ugroziti slobodu informisanja i prava medija.\nVisoki komesarijat UN za ljudska prava upozorio je Francusku da bi novi zakon „mogao da dovede do značajnih kršenja ljudskih prava i osnovnih sloboda, naročito prava na privatnost i na slobodu izražavanja“, prenosi Politiko.\nFrancuska zaštitnica gradjana Kler Hedon rekla je da bi zakon mogao da predstavlja „značajan rizik“ za slobodu informisanja.\n„Objavljivanje snimaka sa intervencijama policije legitimno je i neophodno za funkcionalnu demokratiju“, navela je Hedon.\nVlada je posle kritika u predlog zakona ubacila odredbu da nova mera „neće ugroziti slobodu informisanja“, ali kritičari navode da je zakon tako napisan da će policajci moći lakše da se suprotstave gradjanima koji ih snimaju i da bi mogao da ima ozbiljne posledice po one koji žele da objave nezakonite postupke policajaca, navodi Politiko.\nAko zakon stupi na snagu, počinioci tog dela mogli bi da budu osudjeni najviše na godinu dana zatvora i na kaznu od 45.000 evra.\nIza predloga zakona stoje poslanici vladajuće stranke Republika u pokretu predsednika Francuske Emanuela Makrona.\nPolicija upala na korona žurku, majka i deca se krili u kupatilu\nMisteriozni helikopteri nadleću Los Anđeles: Upletene tajne službe?…\nRepublikanci neće sazivati hitnu sednicu Senata, Tramp ostaje…\nNeke članice EU nezadovoljne distribucijom vakcina\nIndonezija: Ronioci pronašli delove diktafona srušenog…\nIndonezija: Najmanje 42 žrtve zemljotresa, 820 povređenih\nEU sankcionisala novog sirijskog ministra spoljnih poslova\nZato što Internetom nikada nećete moći da ubijate muve!


Pet tipova žena kod planiranja venčanja — Wannabe Bride\nPet tipova žena kod planiranja venčanja\nPlanirate venčanje i sigurno osećate veliko uzbuđenje, stres ali i odgovornost. Organizovati događaj za veliki broj zvanica nije nimalo jednostavna stvar jer morate mnogo stvari da držite u glavi, da razmišljate na sto strana i da vodite bitku sa budžetom. Kako je svaka mlada drugačija, specifična i ima različite želje, prohteve i shvatanja mi vam predstavljamo pet tipova mladi, a nadamo se da ćete sebe prepoznati u bar jednom od ovih opisa i kriterijuma.\nMlada opsednuta budžetom\nMlade kojima je budžet na prvom mestu, provešće sate, dane i mesece pretraživajući stranice na internetu kako bi našle što jeftiniji način da same dekorišu prostor, naprave tortu, pozivnice za goste i cveće za kićenje svatova. One se neće libiti ni da poruče venčanicu preko internet sajta jer su jeftinije od onih u salonima, a kada je reč o odelu za mladoženju, posavetovaće svog dragog da pogleda odelo u nekoj od second hand radnji. Naravno, nemamo ništa protiv toga da uštedite za venčanje, ali vodite računa da organizaciju hrane i pića ipak prepustite profesionalcima, kako se vaš najlepši dan ne bi pretvorio u fijasko.\nKljučne reči Milena StojanovićmladaMlada opsednuta budžetomMlada perfekcionistaNekovencionalna mladaNervozna mladaPet tipova žena kod planiranja venčanjaplaniranje venčanjaPrinceza mladaTipovi mladihvenčanjavenčanje


Ministarstvo poljoprivrede: Isplata podsticaja u martu | Hercegovina Press\nMinistarstvo poljoprivrede: Isplata podsticaja u martu\nBANJALUKA – Ministarstvo poljoprivrede, šumarstva i vodoprivrede Republike Srpske organizovalo je danas radni sastanak sa predstavnicima republičkih udruženja poljoprivrednika na kome je rečeno da se isplata svih podsticaja iz 2016. godine očekuje u martu ove godine.\nNa sastanku o temi “Konsultacije o pravilima usmjeravanja sredstava podsticaja u 2017. godini” predstavljen je plan ulaganja u poljoprivredu u 2017. godini, koji okvirno iznosi 176 miliona KM.\nMinistar poljoprivrede, šumarstva i vodoprivrede Srpske Stevo Mirjanić istakao je da je cilj Ministarstva da se sredstva agrarnog budžeta usmjere što bolje i ravnomjernije, ali i da se ona moraju usmjeriti u ključne proizvodnje koje su od interesa za Republiku Srpsku.\nNa konsultacije su pozvana sva republička udruženja poljoprivrednih proizvođača, te predstavnici Privredne komore Republike Srpske i Zadružnog saveza Republike Srpske, kako bi se razmijenila mišljenja o najbitnijim pitanjima Pravilnika o podsticajima za 2017.godinu, saošteno je iz Ministarstva.\nPrijedlog Pravilnika će u narednom periodu biti upućen Savezu udruženja poljoprivrednih proizvođača Republike Srpske, te drugim udruženjima, kako bi dali konačne sugestije na tekst predloženog Pravilnika.


Nastupajući organski svet - AgroSmart\nCentar za organsku proizvodnju Selenča i organizacija „Luka znanja“ pokrenuli su, zahvaljujući Beogradskoj otvorenoj školi BOŠ i Vladi Kraljevine Švedske projekat „Nastupajući organski svet“. Cilj mu je unapređenje pregovaračkog procesa EU kroz aktivno učešće klastera organske poljoprivrede u delu procesa koji se odnosi na poglavlja neposredno relevantna za organsku proizvodnjom (poglavlja 11., 12. i 27).\nSpecifični ciljevi su učešće organizacija civilnog društva u procesu i obrazlaganje pregovaračkog procesa ciljnim grupama kao j jačanje kompetencija klastera organske poljoprivrede u pregovaračkom procesu pristupanja EU.\nProjektovani ciljevi će biti ostvareni na osnovu izvedene gap analize referentnog zakonskog okvira, čineći rezultate analize transparentnim i, na bazi toga, otvaranjem dijaloga u okviru ciljnih grupa, što će se završiti prezentacijom statusa pregovaračkog procesa, diskusijom i zaključcima na tradicionalnom Forumu organske proizvodnje u Selenči, uz prisustvo relevantnih institucija.\nCentar za organsku proizvodnju u Selenči je dobrovoljno, nevladino i neprofitno udruženje osnovano radi ostvarivanja ciljeva u oblasti unapredjenja i razvoja organske poljoprivrede.\nCentar broji preko 170 članova, fizičkih i pravnih lica razvrstanih u tri bazna sektora: sirovinska baza, proizvodjači i potrošači. Do sada je realizovao više od 20 projekata od lokalnog do regionalnog značaja i ima veoma veliko i pozitivno iskustvo.\n„Luka znanja“ Novi Sad je nevladino i neprofitno udruženje za ostvarivanje ciljeva u oblasti poljoprivrede, zaštite životne sredine, ruralnog razvoja i zelene ekonomije. Misija Luke znanja je promocija i širenje ekoloških sistema proizvodnje, posebno organske proizvodnje, kao dela zelene ekonomije.


Izvor: B92, 02.Avg.2021, 08:15\nPredsednik Srbije Aleksandar Vučić saostao se danas sa predstavnicima kompanije UGT Rinjuabls (UGT Renewables LLC).\nPosle toga potpisan je Sporazum o saradnji između Ministarstva rudarstva i energetike Vlade Srbije i predstavnika kompanije. Dokument su potpisali potpredsednica vlade i ministarka rudarstva i energetike Zorana Mihajlović i finansijski direktor >> Pročitaj celu vest na sajtu B92 << u kompaniji UGT Rinjuabls Piter Gudal.\nPredsednik Srbije Aleksandar Vučić izjavio je da se pregovara sa tom američkom kompanijom koja se bavi obnovljivim izvorima energije, da izgrade na 2.000 hektara solarne panele na desetak lokacija širom Srbije. Vučić je, nakon razgovora i potpisivanja memoranduma o razumevanja sa UGT Rinjuabls rekao da bi taj projekat bio početak nove ere i važan iskorak u budućnost za enegetsku bezbednost Srbije.\nPredsednik Srbije Aleksandar Vučić poručio je da predstoje "ne laki razgovori oko uslova".\n"Ipak, verujem da ćemo napraviti najbolji mogući dogovor", kazao je.\nEnergetska sigurnost i čistiji vazduh\nNa površini oko 2.000 (na desetak lokacija u zemlji) hektara imali bismo, najavio je, solarne panele koji bi proizvodili gigavat struje, odnosno oko 3 posto ukupne električne energije u našoj zemlji.\n"Nadam se da nikome neće da smeta sunce, očekujem da će pojaviti i takvi stručnjaci", kazao je.\nVazduh će postati čistiji, a ljudi zadovoljniji.\n"Finansijski je ovo važno, jer ćemo moći bolje da balansiramo i nećemo zavisiti od drugih", istakao je Vučić.\nPredsednik se osvrnuo i na stanje u javnim preduzećima u Srbiji, gde se, prema njegovom mišljenju, stvari i dalje nisu suštinski promenile.\nVučić je izrazio nadu da ćemo u roku od dve godine imati čistiji vazduh.\nPrilikom određivanja lokacija za solarne elektrane, komanija UGT Rinjuabls naročitu pažnju poklanja uticaju projekta na životnu sredinu i lokalnu zajednicu, a u Srbiji će ove elektrane graditi dve domaće firme, najavio je danas finasijski direktor američke kompanije Piter Gudal. On je istakao da je UGT Rinjuabls vodeća američka kompanija za proizvodnju solarne energije i da mu je zadovoljstvo što postoji zainteresovanost Vlade Srbinje da ona radi u našoj zemlji.\nOdgovarajući na pitanja novinara o karbonskim taksama, predsednik Srbije je izjavio da je stvar odložena za 2026. godinu, te da je suština u tome da bismo imali problema.\n"Veći štetu imali bi Crna Gora, pa BiH, pa onda mi, imali bismo uvećane troškove. Ali videćemo kako će to da se razvija, jer je primena takse odložena. Važno je da uradimo sve što možemo da imamo što više obnovljivih izvora", naglasio je.\n"Čekam da neko kaže da smeta i da imamo solarne panele, ne bi me ni to iznenadilo. Svakako moramo da pronalazimo rešenja", kazao je.\nDodao je da "nije sanjao" da ćemo trošiti toliko gasa, te da ćemo za 10 godina koristiti preko 5-6 milijardi kubnih metara gasa.\n"A to će biti već sutra", upozorio je Vučić.\nAmbasador SAD u Beogradu Entoni Godrfi zahvalio je predsedniku Vučiću i ministarki Mihajlović što su otvorili vrata srpske privrede UGT-u, koju je nazvao zaista inovativnom američkom kompanijom.\n"Verujem da projektima poput ovog možemo da povećamo energetsku stabilnost Srbije i podržimo njen nacionalni plan adaptacije na kllimatske promene. SAD i Srbija su svesne da ključ napretka leži u poslovnim odnosima i ulaganju u nove tehnologije", naveo je ambasador Godfri.\nBlic: Vučić sutra NA SASTANKU sa predstavnicima kompanije UGT Renewables LLC.\nSrbijaDanas.com: Vučić sutra sa predstavnicima kompanije UGT Renewables LLC\nRadio Televizija Vojvodine: Vučić sa predstavnicima kompanije UGT Renewables LLC o proizvodnji solarne energije\nSrbijaDanas.com: VAŽAN DAN ZA SRBIJU! Vučić danas sa predstavnicima kompanije UGT Renewables LLC - potpisivanje sporazuma


18.04.2012. / 17:34\nSARAJEVO, Delegacija Evropske unije i Kancelarija specijalnog predstavnika EU pozdravile su usvajanje Prijedloga budžeta BiH za 2012. godinu u Savjetu ministara, ocijenivši da je on neophodan da bi BiH mogla da ispuni obaveze koje je preuzela u okviru procesa stabilizacije i pridruživanja.\n“To uključuje uspostavljanje novih institucija potrebnih za obaveze u vezi sa Evropskom unijom, pripremu popisa stanovništva sljedeće godine i pripreme za konsekvence ulaska Hrvatske u EU 2013. godine”, ističe se u saopštenju Delegacije EU.\nDelegacija EU i specijalni predstavnik EU Peter Sorensen pozivaju Predsjedništvo i Parlamentarnu skupštinu BiH da obezbijede brzo usvajanje budžeta za 2012. godinu.\n“Delegacija EU i EUSR, takođe, ohrabruju relevantne institucije BiH da bez daljeg odlaganja usvoje odgovrajući Globalni fiskalni okvir za period od 2012. do 2014. godine. Usvajanje tog dokumenta, zajedno sa budžetom za 2012. godinu, dalo bi potrebnu stabilnost javnim finansijama BiH”, navedeno je u saopštenju.\nSavjet ministara BiH usvojio je danas Prijedlog budžeta BiH za 2012. godinu na nivou koji je u skladu sa odlukom Fiskalnog savjeta BiH u iznosu od 950 miliona KM za finansiranje institucija BiH. Srna\nTagovi: bihbudzetsavjet ministaratopvazno


Nemačka kancelarka Angela Merkel i predsednik Srbije Aleksandar Vučić razgovarali su telefonom o zastoju u dijalogu Beograda i Prištine, bilateralnim odnosima i situaciji u regionu, saopšteno je iz Predsedništva Srbije.\nPredsednik Srbije, kako je navedeno u saopštenju, je u razgovoru istakao da je Srbija u potpunosti posvećena dijalogu, koji se vodi uz posredovanje Evropske unije čija je svrha, kako je ukazano, postizanje kompromisnog, obostrano prihvatljivog rešenja što bi obezbedilo stabilnost u regionu.\nVučić je, saopštava Predsedništvo Srbije, zahvalio kancelarki Merkel i predsedniku (Francuske Emanuelu) Makronu na inicijativi da sastankom u Berlinu, odnosno Parizu, podrže taj proces.\nMeđutim, kako se navodi, ponovio je da je za prevazilaženje zastoja u dijalogu neophodno da Priština ukine takse na robu proizvedenu u centralnoj Srbiji i još jednom zamolio kancelarku Merkel da pomogne da se nastavi slobodan protok robe i trgovina.\nKancelarki Merkel Vučić je, kako je navedeno, poručio da će Srbija ostati privržena politici mira i saradnje na Zapadnom Balkanu i zahvalio što je pokretanjem Berlinskog procesa značajno doprinela stabilnosti regiona.


Nova Farma ne kreće pre septembra! - ShowBiz - Region - Vesti - Svet Plus\n16:12 27. JAN 2014.\n"Prolećna" sezona rijalitija Farma će po svemu sudeći ove godine izostati. Naime, kako "Telegraf" saznaje, iako se većina nadala da će nova sezona popularnog VIP rijalitija startovati uskoro, to se neće desiti pre septembra.\nNekoliko dana nakon što se Farma 5 završila 30. decembra prošle godine pobedom Jelene Golubović, počele su spekulacije kada će početi neredna sezona, i kao eventualni datumi za početak su se pominjali druga polovina februara i 1. mart. Ali kako navodi izvor blizak produkciji popularnog rijalitija, do jeseni nije planirana nova Farma, a tek od seprembra će se znati da li će i kada biti emitovan naredni seoski rijaliti.\nInače, gledaoce je ohrabrila anketa na Fejsbuk stranici TV Pink, sa pitanjem "Da li ste se uželeli Farme". Fanovi ovog rijalitija to su shvatili kao znak da uskoro startuje nov serijal, ali će ipak morati da se strpe. Naime, pomenuto zagonetno pitanje nije se odnosilo na novu sezonu, već je to bila najava za specijal o prvoj sezoni Farme, koji se na Pinku prikazuje svakog dana u 17 časova.


ICMP 2011 Februar\nMjesečni arhiv: februar 2011\nMeđunarodna komisija za nestale osobe (ICMP) pokrenula je danas u svojem glavnom uredu interaktivni pretraživač pod imenom „ICMP-ev online centar za upit o nestalim osobama“. ICMP-ev online centar za upit o nestalim osobama omogućit će porodicama nestalih i drugima da preko interneta provjere slučajeve nestalih osoba pomoću tri različita pretraživača: „Upit o nestalim osobama“, „Upit o uzorcima posmrtnih ostataka“ i „Upit o grobnicama“.\nMeđunarodna komisija za nestale osobe (ICMP) i Institut za nestale osobe Bosne i Hercegovine (INO BiH) danas su službeno objavili uspostavu Centralne evidencije nestalih osoba (CEN). ICMP-ev doprinos u uspostavi CEN-a pomoći će INO-u da ubrza verifikaciju liste i ostalih podataka o osobama nestalim u oružanim sukobima u BiH, a u skladu sa Zakonom o nestalim osobama BiH i procedurama iz Pravilnika o CEN-u.\nVisoki predstavnik i specijalni predstavnik EU u Bosni i Hercegovini, Valentin Inzko, posjetio je danas u Tuzli objekte Međunarodne komisije za nestale osobe (ICMP) i Identifikacijski projekat Podrinje (PIP).\nU pratnji ICMP-evog šefa operacija, Adama Boysa, gospodin Inzko je prvo posjetio PIP, objekat koji je oformljen posebno za identifikaciju osoba nestalih u padu Srebrenice 1995. godine i u kojem se posmrtni ostaci žrtava obrađuju i čuvaju do konačne identifikacije. Gospodin Inzko je lično prisustvovao proceduri tokom koje forenzički eksperti vrše komparaciju ante-mortem i post-mortem podataka, čime pomažu domaćim vlastima u konačnom zaključivanju identifikacije kako bi porodice mogle svoje voljene dostojno ukopati.


Privredna komora RS uputila poziv za izvođenje praktične nastave za učenike srednjih stručnih škola - Biznis Info\nPrivredna komora RS uputila poziv za izvođenje praktične nastave za učenike srednjih stručnih škola\nPrivredna komora Republike Srpske pozvala je poslovne subjekte koji imaju namjeru da u školskoj 2021/22 godini omoguće izvođenje praktične nastave za učenike srednjih stručnih škola, da se aktivno uključe u proces unapređenja saradnje sa sektorom obrazovanja, odnosno srednjim školama u Republici Srpkoj u cilju podizanja nivoa znanja i vještina učenika, u skladu sa potrebama tržišta rada.\nProces unapređenja srednjeg stručnog obrazovanja i prilagađavanje potrebama tržišta rada zahtijeva uključivanje poslovnih subjekata u realizaciju praktične nastave, u cilju povezivanja teorijskih znanja sa praktičnim vještinama koje se mogu steći u realnoj radnoj sredini, rečeno je iz Komore.\nPosvećenost privrednih subjekata u odgovarajućem broju i kvalitetu je od velike važnosti za unapređenje kvaliteta praktične nastave učenika sa dualnim elementima.\nU skladu sa novim nadležnostima, definisanim Zakonom o izmjenama i dopunama zakona o srednjem obrazovanju i vaspitanju, Privredna komora Republike Srpske će sprovoditi obuke mentora, odnosno lica u radnom odnosu u poslovnom subjektu koja su zadužena za učenike na praktičnoj nastavi. Pored toga, Komora će provjeravati ispunjenost uslova za obrazovanje učenika kod poslodavca, te voditi Registar ugovora o obrazovanju učenika kod poslodavca, poručeno je iz Komore.\nS tim u vezi, privrednici treba da popune UPITNIK o iskazivanju interesa za učešće u procesu unapređenja kvaliteta praktične nastave za srednja stručna zanimanja, nakon čega će Komora dostaviti listu zaintresovanih poslovnih subjekata za izvođenje praktične nastave Ministarstvu prosvjete i kulture Republike Srpske.


Nina Radovanović – Sport\nОзнака: Nina Radovanović\nBokserka Nina Radovanović izborila je svoje mesto u četvrtfinale u kategoriji do 51 kilograma na Olimpijskim igrama u Tokiju. Srpska reprezentatvika savladala je rivalku Ornelu Havjariman iz Burundija u osmini finala i tako izborila svoje mesto u nastavku takmičenja na Olimpijskim igrama. Nina je prema jednoglasnoj proceni sudija bila bolja od svoje protivnice u sve tri runde. Reprezentativka Srbije će…\nBoks, Borilački sportovi, Olimpijada, Vestiboks, Nina Radovanović, olimpijadaLeave a comment\nSrpska bokserka Nina Radovanović pobedom je započela olimpijski turnir u Tokiju, pošto je danas savladala Kanađanku Mendi Bužol. Prva srpska bokserka na Olimpijskim igrma ikad bila je bolja tokom celog meča i pobedila odlukom sudija 5:0. Radovanović: Hvala što ste verovali u mene Mukotrpan rad se isplatio, protivnica iz Kanade je znatno iskusnija, bila je favorit pre meča, ali uspela…


ponedeljak, 08. jul 2019, 15:00\n"Rešenje kosmetskog problema jeste pitanje za Srbe i Albance koji bi se možda već i dogovorili da su ih svetske sile ostavile na miru" ,rekao je gostujući u dnevniku RTS - a predsednik Srbije Aleksandar Vučić. Dodaje i da ne bi doživeo kao lični poraz ukoliko se dogovor Beograda i Prištine ne postigne za vreme njegovog mandata. Ponavlja da će u septembru ili oktobru ići na Kosovo i Metohiju kako bi predstavio najvažnije projekte i najavljuje novi investicioni ciklus vredan 10 milijardi evra.\nŠef spske diplomatije Ivica Dačić poručio je u Sarajevu da je regionu potrebna jača uloga i veći angažman Evropske unije, inače, kaže, Evropa neće biti tip sna, slobode i demokratije kakvoj se težilo. Ocenio je da je Srbiji i celom regionu mesto u Evropskoj uniji. Naglasio da je Srbija spremna da radi na unapredjenju političke klime i dijaloga, pomirenja, tolerancije i otvorenosti prema saradnji, što je ključni preduslov za stabilnost i prosperitet regiona Jugoistočne Evrope .\nMinistar Dačić predstavlja Srbiju na sastanku ministara spoljnih poslova Procesa saradnje u jugoistočnoj Evropi u Sarajevu.\nLider opozicione konzervativne Nove demokratije Kirjakos Micotakis položio je zakletvu kao novi premijer Grčke. Micotakis je zakletvu položio u prisustvu grčkog predsednika Prokopisa Pavlopulosa. Sastav nove vlade biće poznat večeras. Konzervativna Nova demokratija pobedila je na jučerašnjim prevremenim parlamentarnim izborima u Grčkoj, i porazila vladajuću Sirizu grčkog premijera Aleksisa Ciprasa.\nSkupština Srbije usvojila je Zakon za realizaciju projekta Moravski koridor. Početak izgradnje deonice od Pojata do Preljine očekuje se sredinom meseca, a završetak za dve i po godine. Skupština je usvojila, između ostalih, i Zakon o nauci i istraživanjima, kojim će biti rešeno institucionalno finansiranje istraživača, Zakon o naknadama za korišćenje javnih dobara kojima se cena putarine u Srbiji povećava za 12 odsto i Zakon o komunalnoj miliciji.\nPrekograničnim projektom "Raznobojna saradnja" za koji je Evropska unija dala 3,2 miliona evra, Subotica i Morahalom dobijaju kulturne centre dva naroda, a time i zajedničke manifestacije i festivale. U poznatoj banji, blizu mađarsko-srpske granice, otvoren je Srpski kulturni centar.Otvaranju su prisustvovali Nikola Selaković, generalni sekretar predsednika Srbije i Vladan Vukosavljević, ministar kulture i informisanja Srbije.\nUrednik vesti Irena Jelovac.


Kako prenose turski mediji, za fudbalera Bešiktaša su zainteresovani Udineze i Verona.\nLjajić je u tekućoj sezoni postigao tri gola uz pet asistencija na 20 utakmica za istanbulske crno-bele, dok je za reprezentaciju u 2019. da jedan gol uz dva proigravanja.\nAdem Ljajić ● Goals, Assists & Skills - 2017/2018 ● Torino\nLjajić ima bogato iskustvo iz Serije A jer je nastupao za Fjorentinu, Romo, Inter i Torinu, od koga ga je Bešiktaš prošlog leta otkupio za 6,5 miliona evra.\nTurski mediji prenose da je 28-godišnji Pazarac u lošim odnosima sa trenerom Bešiktaša Abdulahom Avdžijem i da nije zadovoljan statusom u ekipi.\nMeđutim, Ljajić je od starta sezone propustio samo jedan meč zbog suspenzije, tokom oktobra je često bio rezerva, ali je u decembru bio redovan u startnoj postavi.\nIpak, postigao je samo jedan pogodak u Superligi Turske, još krajem avgusta, dok asistenciju nema od 10. novembra.\nUdineze i Verona pokušavaju da iskoriste situaciju, a navodno su spremni da Bešiktašu plate 5.000.000 za transfer.\nProblem za ove klubovi bi mogla da bude Ljajićeva plata od 3,4 miliona evra po sezoni.


DRUGA LIGA POČINJE 23. AVGUSTA | Grad koji volim\nYou are at:Home»Vijesti»Sport»DRUGA LIGA POČINJE 23. AVGUSTA\nDRUGA LIGA POČINJE 23. AVGUSTA\nTakmičenje u Drugoj ligi Crne Gore počinje 23. avgusta i u jesenjem dijelu sezone, koji se završava 3. decembra, biće odigrano 19 kola, saopšteno je nakon sjednice Izvršnog odbora Fudbalskog saveza Crne Gore.\n“Shodno odluci donijetoj na V sjednici Izvršnog odbora, tokom sezone 2020/21 timovi koji nastupaju u Drugoj ligi Crne Gore biće obavezni da tokom svih 90 minuta utakmice na terenu imaju dva igrača koja su na dan utakmice mlađa od 21. godinu”, ponovili su iz FSCG.\nUtakmice prvog kola Prve Telekom lige na programu su 15. avgusta, a jesenji dio sezone, u kome će se odigrati 19 kola, biće završen 13. decembra.\nMinula sezona, koja je nakon tromjesečnog prekida nastavljena 30. maja, prekinuta je 7. jula, nakon što je registrovan slučaj zaraze koronavirusom u FK “Budućnost”.\nU saopštenju sa jučerašnje sjednice ne navodi se pod kojim zdravstvenim i bezbjednosnim mjerama će se održavati takmičenja, ni da li je na snazi ostao protokol koji je donijet pred nastavak sezone.\nU predstojećoj sezoni Kup Crne Gore biće sproveden u izmijenjenom formatu, saopšteno je iz FSCG.\nZa naslov pobjednika Kupa boriće se ekipe koje su u prethodnoj sezoni učestvovale u Telekom 1. CFL i šest najbolje plasiranih ekipa Druge lige Crne Gore iz nedavno završene sezone.\nNajavljeno je da će od sezone 2020/21 format takmičenja u Omladinskoj i Kadetskoj ligi biće promijenjen i takmičenje će se odvijati u po dvije grupe. Na kraju jesenjeg dijela po tri najslabije plasriane ekipe će ispasti iz grupe A u grupu B, dok će tri najuspješnije ekipe biti promovisane iz grupe B u grupu A.\n“Grupa A Omladinske lige brojaće osam ekipa, dok će grupa B imati deset ekipa. U Kadetskoj ligi obje grupe imaće po deset ekipa. Takmičenje Omladinskoj i Kadetskoj lige počeće 23. i 24. avgusta”, saopšteno je iz FSCG.\nNa ovoj sjednici donesena je Odluka da se nastavi sa postavljanjem reflektora na crnogorskim fudbalskim stadionima. Tako će u narednom periodu započeti realizacija projekta postavljanja reflektora u Beranama, Bijelom Polju, Baru i Kotoru.\nDRUGA LIGA fscg fudbal sezona 2020/21


Partizan sprema VELIKO iznenađenje: Reprezentativac Mađarske blizu Humske! - Sportska centrala\n30 sep 2020. 17:56\nPartizan sprema ofanzivu u finišu letnjeg prelaznog roka.\nManje od nedelju dana klubovi imaju vremena da pojačaju redove pred nastavak sezone, a crno-beli spremaju veliko iznenađenje.\nTelegraf prenosi da uprava kluba iz Humske uveliko radi na dovođenju reprezentativca Mađarske, Filipa Holendera, koji od prošle godine igra za Lugano. Ideja je da Holender za 50.000 evra stigne kao pozajmljen igrač, a da na kraju sezone postoji mogućnost otkupa ugovora.\nOfanzivac je u Humskoj planiran kao zamena za Đorđa Ivanovića, pošto se najbolje snalazi na krilu, a može da igra i na poziciji klasičnog napadača.\nHolender je rođen u Kragujevcu, ali se sa 15 godina preselio u Mađarsku i proveo četiri godine u mlađim kategorijama Honveda. Usledile su i četiri seniorske sezone u ovom klubu i 30 golova na 159 utakmica nakon čega je prešao u Lugano.\nZa selekciju Mađarske odigrao je 8 mečeva i postigao 1 gol pre godinu dana u pobedi nad Crnom Gorom u prijateljskom susretu u Podgorici. Odigrao je svih 90 minuta na obe poslednje utakmice Mađara u Ligi nacija, u pobedi nad Turskom 1:0 i u porazu od Rusije 2:3.\nCB 30 sep 2020. 18:26 At\nMađarska koja je u fudbalu već decenijama zaboravljena.


Sutra prenos sa žreba za Kup Srbije\nU četvrtak u 12 časova u Kući vaterpola biće održano žrebanje završnog turnira Kupa Srbije. U polufinale su se plasirali Šabac, Crvena zvezda, Partizan i Radnički. Žreb će biti direktno prenošen na Youtube Waterpolo Live kanalu na sledećem linku www.youtube.com/channel/UCBzIX<wbr...kompletan tekst\nBilten broj 11\nU folderu Bilteni TK nalazi se Bilten broj 11 sa rezultatima i odlukama sa Kup utakmicakompletan tekst\nPriručnik za roditelje o problemima dopinga\nLink za "Priručnik za roditelje" najnovijeg sadržaja na našem web site-u Anti doping agencije Srbije koji je kreiran u svrhu informisanja roditelje o problemima dopinga i kako ih prevazići: http://www.adas.org.rs/wp-<wbr />content/uploads/2019/10/uloga_<wbr...kompletan tekst\nŽrebanje za EP u Budimpešti\nU Budimpešti će večeras u 18 časova biti održan žreb za prvenstvo Evrope koje će u ovom gradu biti od 10 do 26. januara naredne godine. Srbija je kod muškaraca u prvom šeširu sa Španijom, Italijom i Hrvatskom. Konačan spisak ženskih učesnika biće poznat posle revanša kvalifikacija u subotu 26....kompletan tekst\nSeminar za sudije i delegate\nStručni seminar za sudije i delegate će se održati 05.10. 2019. godine ( subota) sa početkom u 11 časova u Hotelu M u Beogradu.Prisustvo seminaru je obavezno za sve sudije i delegate Udruženja sudija.kompletan tekst\nČestitke odbojkašima, prvacima Evrope !\nSjajne igre i pobede odbojkaša na Evropskom prvenstvu koje su krunisane zlatnom medaljom izazvale su oduševljenje u svetu vaterpola.- Izvanredno, uživao sam, svaka čast igračima, stručnom timu i celoj organizaciji. Biti prvak Evrope u obe konkurencije na superioran način mogu samo velike sportske...kompletan tekst\nDisplaying results 36 to 42 out of 1110


Brus ONLINE - Konkurs Battle of Minds namenjen mladima sa preduzetničkim idejama otvoren do 30. juna\nObjavljeno 25 maj 2022\nGlobalni program Battle of Minds namenjen mladima sa preduzetničkim idejama, održaće se i ove, 2022. godine, a prijave na konkurs za predstavnike iz Srbije biće otvorene do 30. juna.\nTakmičenje će omogućiti studentima i onima koji su nedavno diplomirali da podele svoju inovativnu ideju sa svetom i time osvoje vredne nagrade. Najboljima na lokalnom nivou sleduje novčana nagrada ili stručna praksa u BAT South-East Europe d.o.o. u Beogradu, dok prvoplasiranima na globalnom nivou sleduje čak 50.000, a drugoplasiranima 25.000 funti.\nSa ciljem da se talentovanim i poslovnim mladim osobama iz celog sveta pruži prilika da dođu do svog prvog posla, kompanija British American Tobacco (BAT) jednom godišnje organizuje takmičenje Battle of Minds. Naša zemlja učestvuje u njemu po treći put sa još 20 država iz celog sveta, a timovi koji odgovaraju na jednu od tri zadate oblasti treba da imaju minimum dva, a najviše četiri člana.\nZADACI IZ TRI RAZLIČITE OBLASTI\nTimovi treba da osmisle svoju biznis ideju koja će odgovoriti na neku od zadatih tema programa, a 2022. godine to su: cirkularna ekonomija, digitalizacija radnog prostora i blokčejn tehnologija.\nKreiranje ekonomije bez otpada je u suštini održivog poslovanja BAT-a čime se teži obezbeđivanju bolje budućnosti koja podrazumeva manje plastike i otpada, a više recikliranog materijala. Upravo je zato jedan od zadataka za mlade umove da osmisle rešenje iz oblasti Environmental Challenge: Circular Economy. Tako na primer, idejni koncept može da bude proizvod napravljen od otpada, koji se odnosi na prelazak na reciklabilnu ambalažu koja pomaže i u uštedi emisije ugljen-dioksida.\nSocial challenge: Workplace digitalization je izazov koji se odnosi na digitalizaciju radnog prostora. Pandemija je vidno ubrzala prelazak na digitalni svet i dovela do promena u načinu na koji živimo. Mnoge kompanije širom sveta moraju da se suoče sa „hibridnim“ (uživo/na daljinu) modelom rada koji ima potencijal da postane nova normala na mnogim radnim mestima. Kod ovog zadatka se od mladih očekuje da osmisle način kojim će povezati rad između kancelarije i digitalnih nomada. Rešenje može biti korišćenje Metaverse-a.\nSmart ugovori, kriptovalute i NFT-i zasnovani su na blokčejnu – a primena tehnologije za poslovanje je još uvek na početku svog razvoja. Upravo zbog toga je Governance challenge: Blockchain’s business potential jedan od zadataka ovogodišnjeg programa. Talentovani studenti treba da osmisle način za praćenje i upravljanje ovom tehnologijom u ESG prostoru. Na primer, to bi se moglo ostvariti praćenjem otiska lanca snabdevanja.\nIdeje ocenjuju lokalni timovi među kojima su lokalni lideri, ali i zaposleni u BAT-u. Ako se rešenje pokaže kao uspešno, tim nastavlja takmičenje na regionalnom nivou, gde predstavlja svoju zemlju.\nPrijave su otvorene - registracija na linku OVDE


Vučić: Letujte u Srbiji, platićete manji porez - Bizlife.rs\nVučić: Letujte u Srbiji, platićete manji porez\n07:48 Beograd, 10/06/2015\nGrađani Srbije koji budu letovali u našoj zemlji moći će da računaju na poreske olakšice, najavio je za Blic premijer Aleksandar Vučić.\n„Spremamo konkretne predloge na osnovu iskustava drugih zemalja. Ideja je da građani koji provedu odmor u našoj zemlji dobiju vaučere sa iznosima za koje će im biti umanjen neki od poreza koje su u obavezi da plaćaju. Građani bi samo priložili fiskalne račune iz objekata u Srbiji u kojima su proveli odmor,“ objašnjava premijer.\n„Delićemo građanima prospekte o turističkim destinacijama u Srbiji. Neke od njih su lepše od bilo koje destinacije u ostalim evropskim državama. Nije ideja da nekome uskratimo slobodu da letuje u inostranstvu, već da ukažemo na činjenicu da i mi imamo prelepu zemlju, čega često nismo svesni,“ kaže premijer.\n„Zamislite da samo 10 odsto te sume potrošimo u Srbiji. To je 100 miliona evra. To je ogroman podsticaj za naše ugostiteljstvo, ali i za celu ekonomiju i finansije države,“ zaključuje Vučić i dodaje da će umesto odmora ovog leta ići na produženi vikend u neki deo Srbije.